Министарство привреде, Održana prva sednica tenderske komisije za DP "VALJEVO PUT", Valjevo\nOdržana prva sednica tenderske komisije za DP "VALJEVO PUT", Valjevo\n10. апр. 2007.\nPrva sednica Tenderske komisije koja prati sprovođenje javnog tendera radi prodaje 70% društvenog kapitala Društvenog preduzeća za izgradnju i održavanje objekata niskogradnje "VALJEVO PUT" Valjevo, što predstavlja 68,13% ukupnog registrovanog kapitala subjekta privatizacije, otpočela je dana 30. marta 2007. godine. Nastavak Prve sednice i konačno javno otvaranje ponuda za kupovinu kapitala DP "VALJEVO PUT", Valjevo obavljeno je dana 05. aprila 2007. godine.\nNa sednici je konstatovano da su Tendersku dokumentaciju otkupila tri potencijalna investitora: "Betonút Zrt", Mađarska, Preduzeće za puteve "Valjevo" ad, Valjevo i "Strabag" AG, Austrija.\nKonstatovano je da su u predviđenom roku, do 23. marta 2007. godine, dostavljene dve ponude i to od strane učesnika na tenderu "Betonút Zrt", Mađarska i Preduzeće za puteve "Valjevo" ad, Valjevo.\nNa osnovu izvršene analize kvalifikacione i dodatne dokumentacije i mišljenja savetnika Agencije za privatizaciju, Tenderska komisija je utvrdila da oba ponuđača na tenderu ispunjavaju kvalifikacione uslove iz Javnog poziva za kupovinu 68,13% ukupnog registrovanog kapitala DP "VALJEVO PUT", Valjevo, nakon čega je izvršeno otvaranje obe ponude.\n•\tG-din Zoran Tadić, diplomirani mašinski inženjer, rukovodilac grupe u Ministarstvu privrede, kao predstavnik iz reda republičkih organa;\n•\tG-đa Zorica Paramentić, SSS - ekonomski tehničar, blagajnik i predsednik Samostalnog sindikata Društvenog preduzeća za izgradnju i održavanje objekata.


Ambasadori SAD savetuju EU da obustavi projekat Severni tok 2 - Svet - Dnevni list Danas\nPočetna » Svet » Ambasadori SAD savetuju EU da obustavi projekat Severni tok 2\n5Piše: Dojče vele 07. februara 2019. 13.44\nViše od deset evropskih zemalja tri četvrtine svojih energetskih potreba za zemnim gasom trenutno „pokriva“ gasom iz Rusije. To te američke saveznike čini ranjivim, jer im Moskva u svakom trenutku može prekinuti isporuke. Ruski predsednik Vladimir Putin u više navrata je pokazao da zna da koristi gas i kao oružje. On je susednim zemljama zavrnuo slavine za dostavu gasa 2006, 2009, 2014. – i poslednji put u martu prošle godine.\nMi moramo da ukažemo na odgovornost Rusije u njenim zlonamernim akcijama: 24 ukrajinska mornara od novembra prošle godine čame u ruskom zatvoru. To su mornari koji su hteli da prođu kroz Kerčki moreuz, kroz vodeni put kojim su, na osnovu zakona, smeli legalno da plove. Dozvoliti Rusiji – koja pomno prati reakciju – da u sadašnjoj situaciji nastavi da gradi Severni tok 2, odaslalo bi apsolutno pogrešnu poruku.\nIlustracija Foto: FoNet/Dragan Antonić\nIstovremeno, čuju se i glasovi koji tvrde da je sada već prekasno da se Severni tok 2 zaustavi. To jednostavno nije istina. Izgradnja gasovoda nije ni blizu kraja, on nije ni blizu puštanja u pogon. Evropa još uvek ima vremena da to reguliše i zaustavi projekat gasovoda – ali vreme ističe.\nEvropska unija, gasovod, Nemačka, Rusija, SAD, severni tok, severni tok 2\n07. februara 2019. u 13.55\nSkoro sam procitao da postoji klasifikacija ljudi na dve vrste:\noni koji grade mostove i oni koji grade zidove.\nIma u toj klasifikaciji necega.\n07. februara 2019. u 13.57\nMislim da ovakvu priču ni deca više ne bi progutala\nIma li uopste Ova Evropa pameti?,da vodi nezavisnu politiku od sad i gleda svoj interes a ne interes A ,da postavlja amer rakete na svom terotoriju i onda se „čudi“ Ruskom odgovoru a takvoh je primera more\n08. februara 2019. u 12.35\npa u principu SAD su ovde u pravu. Oni praktično sponzorišu Ruske napore da pordriju EU a time i celu zapadnu civilizaciju. To je nažalost neminovno jer EU nema jasan cilj kuda ide. Dok se EU ne sredi i ne postane prava unija Rusi i ostale autokratske države će moći da ušićare na njihovoj neslozi.


Dvije osobe izgubile život u poplavama u Rumuniji - BIGportal.ba\nObilne kiše koje su zahvatile Rumuniju u poslednja 24 sata su izazvale poplave u 12 okruga i odnele dva ljudska života.\nMinistar unutrašnjih poslova Rumunije Lusijan Bode potvrdio je danas da su dve osobe iz severnog okruga Satu Mare i severoistočnog okruga Jasi stradale od posledica ekstremnih vremenskih prilika i poplava.\nOn je upozorio da opasnost još nije prošla i pozvao prefekte da organizuju “brz i efikasan odgovor i primernu mobilizaciju” kako bi se odmah priskočilo u pomoć ugroženim zajednicama, prenosi Ađerpres.\n“Poslednjih dana bili smo svedoci intenziviranja i širenja ekstremnih vremenskih pojava izazvanih obilnim kišama koje su pogodile više od polovine zemlje, konkretno oko 30 okruga, u kojima je proglašen žuti, narandžasti ili crveni meteo alarm. Zahtevam od vas da budete u potpunosti angažovani i da pratite situaciju, da koordinisano reagujete u vanrednim okolnostima”, poručio je Bode i podsetio da opasnost još nije prošla.\nPoplave su pogodile okruge Alba, Brašov, Karaš-Severin, Dambovica, Dolž, Hunedoara, Jaši, Maramureš, Mureš, Neamc, Prahova i Timiš, prenosi Tanjug. Pored toga, električna mreža oštećena je u 22 područja i pogodila oko 7.000 potrošača.


Potrebno je angažovanje zajednice da bi se okončalo nasilje nad ženama | UNDP u Srbiji\nSve smo svesniji da prevencija i delotvorna zaštita osoba koje su preživele nasilje zahteva uključenje celog društva. Komšije, prijatelji i rođaci, školski sistem, profesionalci u medijima – svi imaju obavezu da javno osude nasilje nad ženama, da ga detektuju i prijavljuju. Sa druge strane, institucije nadležne za zaštitu žrtava imaju obavezu da pokažu moć u zaustavljanju počinilaca nasilja, uz istovremeno pružanje podrške i osnaživanje žrtava nasilja. Postoji afrička poslovica koja kaže: “Potrebno je celo selo da se podigne jedno dete”. Ili, da to parafraziramo: ”Potrebna je cela zajednica da se zaustavi nasilje nad ženama”.\n“Jedna pretučana žena se više puta obraćala lokalnom domu zdravlja za zdravstvenu pomoć zbog zadobijenih povreda. Zdravstveni radnik je “posumnjao” da je bila predmet zloupotrebe od strane partnera, ali ona po njihovim rečima “nikada to nije priznala”. Policija je tri puta intervenisala sa ciljem da spreči nasilje: prvi put tokom jedne svadbe kada ju je pretukao do krvi i udario njihovu kćerku u stomak pred oko stotinu lica. Drugi put, policija ga je zaustavila dok je razvaljivao vrata na kući njenih roditelja, gde je pobegla u potrazi za zaklonom. Treći put se to desilo kada su uhapsili njenog sina koji je bio nasilan prema drugom dečaku u školi. Ona bi svaki put povlačila prijavu i pozivala se na svoje pravo da ne svedoči protiv svog supruga. Onda bi se povlačile optužbe protiv njega zbog nedostatka drugih dokaza a ona bi se uskoro ponovo obratila domu zdravlja za pomoć”.\nOvo je samo jedna od priča koju je UNDP prikupio tokom serije seminara sa ciljem da se unapredi međuresorna saradnja među pružaocima usluga i sa ciljem da se stvori model integrisane usluge na lokalnom nivou. Primer ilustruje nesposobnost institucija da odgovore na primećenu nepravdu i kršenje ljudskih prava zbog ograničenja koja uzrokuje pristup pružanju usluga zasnovan na samo jednom sektoru.\nTokom proteklih šest godina UNDP je ulagao napore usmerene na rušenje granica koje postoje kod jedno-resornog pružanja usluga žrtvama nasilja i uspostavljanje novog okvira politike koji prepoznaje suštinsku potrebu za pružanjem integrisanih usluga, iz sledećih razloga:\nInstitucije su odgovorne da zaustave nasilje nad ženama. Institucije imaju ovlašćenja i prava da kazne počinioce, da pošalju jasnu poruku da se nasilje ne sme tolerisati i da je život bez nasilja osnovno ljudsko pravo.\nSvaki sektor (zdravstvo, socijalna zaštita, policija, pravosuđe, prosveta, civilno društvo) mogu da pružaju zasebnu podršku, ali samo koordinisana aktivnost institucija sa različitim mandatima može adekvatno da odgovori na potrebe žrtava nasilja.\nNije na žrtvi da vodi bitku sa sistemom, već je na sistemu da zadovolji potrebe žrtve. Kada žrtva traži pomoć, ona je najčešće u već uznapredovalom stepenu nasilja, izložena riziku srednjeg do visokog stepena, već je oslabljena usled višegodišnjeg podnošenja ovog problema u izolaciji. Stoga je mobilizacija resursa u korist žrtve najvažniji zadatak institucija.\nUkoliko ne zaustavimo nasilje danas ono će sutra eskalirati. Nasilje se prenosi iz kuće u javni prostor, sa jedne generacije na drugu.\nUNDP sa svojim NVO partnerima trenutno realizuje specijalizovanu obuku o načinu primene protokola za višeresornu saradnju. Svaka zajednica ima priliku da raspravlja o svojim gorućim problemima i izazovima identifikovanim na lokalnom nivou koji se doživljavaju kao glavna prepreka implementaciji pristupa za pružanje integrisanih usluga u pružanju pomoći žrtvama nasilja nad ženama.\nNa primer, profesionalni pružalac usluga iz jednog grada jugozapadne Srbije postavio je pitanje o stereotipima i predrasudama koje negativno utiču na pruženi profesionalni odgovor i naknadni izbor intervencija. Eksplicitno je pokazano da su neki pružaoci usluga suočeni sa izazovima kada treba da iskažu empatiju prema žrtvama nasilja koje se “ne uklapaju” u njihovu predstavu o tome šta je “žrtva” (npr. osobe koje nemaju vidljive modrice, koje ne izgledaju deprimirano, koje su emotivno ravnodušne ili izgledaju suviše besno, koje nemaju nizak socijalno-ekonomski status, koje su dobro odevene, koje su počinioci krivičnih dela kao što je pljačka, krađa, itd.). Kod ovih pružalaca usluga vidljiva je tendencija da primenjuju sopstveni lični a ne profesionalni “sistem vrednosti” kada rade procenu potreba žrtve, nezavisno od iskaza žrtve. Ovakav stav potencijalno izlaže žrtvu značajnom riziku i stvara sukob među pružaocima usluga koji pokazuju različito shvatanje položaja žrtve. Takva situacija može da onemogući zajedničku aktivnost u okviru modela integrisane usluge zbog nespremnosti pružalaca usluga da preduzmu neophodne korake i svoju ulogu u multiresornoj saradnji koja im pripada po osnovu mandata institucije u kojoj rade. Rasprava o predmetima u kojoj treba da učestvuju svi sektori raspravljajući o konkretnim predmetima treba da postane otvoren prostor za rešavanje pitanja koja proističu iz ograničenja koja nameću lični stavovi, o tome kako oni mogu negativno da utiču na pružanje adekvatnih usluga i konačno izrade plan za prevazilaženje ovog problema putem zajedničkog plana sa jasnim ciljem da se zaustavi nasilje i da se žrtvi osigura sigurnost, na osnovu smernica iz protokola.\nTokom obuke, jedna osoba socijalni radnik je priznala da ponekad postupa na osnovu predrasuda. Radilo se o predmetu supruga nasilnika koji je godinama mučio svoju suprugu i fizički i psihološki a nakon toga počeo seksualno da zlostavlja njihovu kćerku. U ovakvom scenariju majka, koja je i sama žrtva, počela je da pokazuje nasilje prema kćerki, i nije uspela da zaštiti kćerku od seksualnog zlostavljanja. Socijalni radnik kaže: “Mi (kolege koji rade na slučaju) smo imali poteškoću sa predstavom da je ova žena/majka i sama „žrtva“. Ja lično nisam mogla da prihvatim takvu ideju i nisam mogla da je ne osuđujem što nije uspela da zaštiti svoje rođeno dete. Mi smo međusobno mnogo razgovarali o njenoj odgovornosti. Ona nije bila u tako lošem stanju, imala je određena sredstva, imala je stan koji je nasledila od roditelja, imala je nekakvu moć, tako smo tada mislili. Moram da priznam da tek sada shvatam koliko je ona bila uništena. Ona je zapravo bila u tolikoj meri onesposobljena usled svog dugotrajnog stanja, da je postala nefunkcionalan roditelj. Činjenica da je ona bila izložena nasilju od strane svog intimnog partnera transformisala je nju na negativan način i morali smo da joj pomognemo da se oporavi. Sada shvatam da smo prema njoj imali predrasude bez adekvatnog razumevanja njene pozicije. Ali znate da to nije lako.”\nSa druge strane, policajci su izrazili svoju zabrinutost o efikasnosti tužilaštva, navodeći da “se dešava da žrtva odustane od prijave i ponekad se traži od policije da objasni zašto je uopšte predmet podnet tužilaštvu. To može da dovede do toga da policija odustane od namere da sledeći predmet podnese tužilaštvu na dalje postupanje”, a javni tužilac je naglasio potrebu da se obezbede “daleko konzistentniji dokazi od strane pružalaca usluga, uključujući i centre za socijalni rad, ustanove zdravstvene zaštite i policiju, koji su u direktnom kontaktu sa žrtvom, da bi se u predsudskom postupku objedinio predmet tako da se prijava ne zasniva isključivo na iskazu žrtve”.\nSmatramo da svi polaznici koji su pohađali obuku shvataju da žrtva nije osoba koja treba da “prizna da je žrtva” i da celo proces nosi na svojim plećima. Polaznici su stekli razumevanje da je od presudnog značaja da postupaju na koordinisan način kako bi došli do efikasnog kažnjavanja počinilaca na osnovu dokaza koje ustanove obezbede, jer se čini da je to najslabija karika ustanova u ovom trenutku.


UPPR je prošlog mjeseca potvrđen u Privrednom apelacionom sudu u Beogradu, rekao je generalni direktor borske kompanije Blagoje Spaskovski.\nRTB je, kako ističe, platio sve obaveze za javne prihode (rudnu rentu, ekološku taksu, prihode lokalnim samoupravama Bora i Majdanpeka), a redovno se, pored zarada i tekućih obaveza dobavljačima, izmiruje i rata kredita uzetog od kanadske EDC banke za izgradnju nove topionice u Boru.\n“Uplaćeno je ukupno 489 miliona dinara. Od toga je borska opština dobila 134, a majdanpečka 37 miliona dinara”, rekao je Spaskovski za Tanjug.\nIzmirene su, kako kaže, i ostale lokalne obaveze, pa je po tom osnovu borska opština dobila 17, a majdanpečka dva i po miliona dinara.\n“Počeli smo da izmirujemo i obaveze za struju. Platili smo novembarski račun od 439 miliona dinara za potrošenu električnu energiju u tom mesecu. Uplaćena je, takođe, i šesta rata kredita za novu topionicu u iznosu od devet miliona dolara. Toliko, sa kamatom, vredi jedan anuitet”, navodi Spaskovski.\nOd obaveza preuzetih iz UPPR-a, kompaniji je ostalo, ističe on, da objavi tender za profesionalni menadžment i da nastavi da ispunjava ostale obaveze.\n“Potvrda UPPR-a u beogradskom Apelacionom sudu obavezuje nas da sve što nalaže ovaj pravno-ekonomski dokument i izvršimo jer su RTB-u Bor, u vreme realizacije UPPR-a, dugovi otpušteni, a ne otpisani”, objašnjava on.\nDodaje da bi neispunjenje bilo koje obaveze “odvelo RTB Bor u stečaj, i zato je to velika obaveza koja se mora poštovati, kao i svaka druga sudska presuda”.\n“Otplata ostatka istorijskog duga od 1,2 milijarde evra, i to 10 odsto tog duga, počeće u decembru sledeće godine. Od tada će RTB Bor, uz izmirivanje obaveza iz tekućeg poslovanja morati da izdvaja dodatnih 1,2 miliona evra za obaveze preuzete iz UPPR-a. Uz to, plaćaće i kredit za novu topionicu do 15. juna 2020. godine”, kaže sagovornik Tanjuga.\nKako naglašava, tih 1,2 miliona evra mesečno, koje će RTB Bor od decembra sledeće godine plaćati u naredna 84 meseca, jesu dugovi kompanije iz perioda do 2009. godine, odnosno čak 864 miliona evra, ili 75 odsto tog duga, potiče iz perioda pre 2009. godine. Tanjug\nTagovi: izborobavezereorganizacijartb borvazno


Belivuk oslobođen optužbi da je pomagao u ubistvu Vlastimira Miloševića - Centar za istraživačko novinarstvo Srbije\nNa poslednjem ročištu pred izricanje presude, kako je objavila Mreža za istraživanje kriminala i korupcije (KRIK), pročitano je nekoliko poruka koje su u avgustu 2016. razmenili Veljko Belivuk i izvesni Vučko koje pokazuju da je Belivuk sa ubijenim Vlastimirom Miloševićem bio u zavadi u vezi sa poslovima oko obezbeđenja. Tužilac nije precizirao da li je reč o Nenadu Vučkoviću – Vučku, pripadniku Žandarmerije koji je blizak ovoj kriminalnoj grupi, a izvesnog „Vučka“ tužilaštvo nije pozvalo na razgovor.\nCINS je ranije objavio da tužilaštvo nije ispitivalo ni umešanost Nenada Vučkovića – Vučka u slučaj iz decembra 2013. kada je demoliran kafić Aleksandra Vavića, bivšeg vođe navijačke grupe Alkatraz. Nakon incidenta Vučković je preuzeo ključeve jednog od automobila u kojima su se vozili napadači. Međutim, Vučkovića tužilaštvo nikada nije ispitivalo o ulozi u ovom događaju. U ovom događaju učestvovao je i Veljko Belivuk, a krivična prijava zbog nasilničkog ponašanja protiv njega odbačena je 19. marta 2015. godine jer je ispunio obavezu da uplati 100.000 dinara.\nAleksandar StankovićJanjičariNavijačiNenad VučkovićPartizanSale MutaviVeljko Belivukvlastimir miloševićVučko


IGOR BESERMENJI: Dve sekunde za opoziciju | Autonomija\nNakon nekoliko godina izgubljenih u nikad raspletenim zapletima, sudaranjima liderskih sujeta, greškama, kratkotrajnim pokličima nade i glasnim, koliko i dubokim padovima – opozicija u Srbiji će se za nekoliko dana naći pred novom prilikom za ujedinjenje. U poslednjih pola decenije, svi pokušaji da se opozicija u Srbiji okupi oko suštinskih mehanizama i principa koji bi doveli do pobede nad režimom Srpske napredne stranke – propadali su.\nSa radnim nazivom “Savez za Srbiju”, prema najavljenom tajmlajnu, 9. maja predstaviće se građanima Srbije. Takav je plan Dragana Đilasa, čija je lista bila drugoplasirana na izborima u Beogradu prošlog meseca. E, sad, pitanje je u kakvom obliku će se novonajavljeni Savez pojaviti pred građanima – da li kao nova opoziciona grupa sastavljena samo od ljudi bliskih ideji Dragana Đilasa, ili zaista kao širi savez ljudi iz različitih opozicionih političkih stranaka, udruženja i pojedinaca, koji bi od sada sve svoje kapacitete stavili na raspolaganje Savezu, što je, po svemu što smo mogli da čujemo, želja i plan Dragana Đilasa.\nGrađani koji su nezadovoljni i režimom i opozicijom već dobrano su izmrcvareni i u principu (s punim pravom) nevoljni da poklanjaju više od dve sekunde pažnje bilo kakvim detaljima u pregovorima opozicije koje sami lideri – nekad usled političkog iskustva, a nekad usled političke sujete – vide kao delikatne finese u razgovorima koje imaju presudni značaj po sudbinu saradnje. Najviše pažnje oko “Saveza za Srbiju” privlači nerazumevanje koje je zavladalo između Đilasa (i njegovih ideja) s jedne i Pokreta slobodnih građana Saše Jankovića s druge strane. Šta je tu ustvari problem? Teško je razumeti čak i onome ko redovno prati politički scenu, jer, u principu, i jedni i drugi lepo zvuče dok govore o promeni sistema u Srbiji, tako da u očima umornih i izmrcvarenih građana kojima malo fali da dignu ruke od svih i od svega i spreme pasoše, ne bi trebalo da bude bilo kakvih prepreka za saradnju:\n“Nije osnovni cilj srušiti Vučića, nego da iz korena promenimo Srbiju na način na koji ona treba da izgleda“ (Janko Baljak, član Političkog saveta Pokreta slobodnih građana)\n“Rešenje je da ne menjamo Vučića, već ceo sistem” (Dragan Đilas)\nIpak, ni posle Đilasovog autorskog teksta za NIN, u kome je dakle rekao istu stvar za koju se zalaže i PSG, ne deluje (barem ne u javnosti), da će do formalizovane saradnje između Jankovićevog PSG i Saveza za Srbiju Dragana Đilasa doći, barem ne na način koji je Đilas predvideo – utopljavanjem svih organizacija i stranaka u pomenuti Savez, čime bi svi njegovi delovi od kojih je sastavljen prestali da budu faktor sami za sebe, barem dok su deo Saveza.\nPokret slobodnih građana vidi problem i u tome što će Đilasov Savez navodno biti otvoren i za Dveri, organizaciju koja kao prioritete navodi promenu vlasti i protivljenje nezavisnosti Kosova i koja je sve samo ne progresivna i proevropska politička grupacija. S druge strane, mogućnost učešća Dveri u opozicionom okupljanju javnosti je ustvari najavio Vuk Jeremić, predsednik Narodne stranke, čiji ulazak i učešće u “Savezu za Srbiju” još uvek nisu ni formalno potvrđeni, a ni sasvim razjašnjeni.\nIstina je da u Vučićevoj Srbiji opozicija trpi užasan maltretman režima i njegovih medija i da nije lako govoriti za medije i davati izjave pod takvim pritiskom. Ali, ipak, nemoguće je oteti se utisku da bi nekako najbolje bilo da se uzdrže od komentara bilo koje vrste kada je reč o njihovim međusobnim odnosima i (ne)saradnjama, barem dok pregovori koje vode traju. A pošteno govoreći, mogli bi i da razmisle o tome da šifre za naloge na društvenim mrežama prepuste nekom drugom ili da ih takođe ne koriste previše često, barem dok se jasnije ne profilišu na opozicionoj sceni Srbije. Za njihovo i dobro građana Srbije koji računaju na njih.\nU svemu ovome, potpuno je legitiman i normalan onaj deo u kojem PSG dovodi u pitanje prirodu volje za saradnjom Đilasa i Jeremića sa Dverima, kao što bi bilo potpuno legitimno i da članovi Dveri zahtevaju objašnjenje od svog rukovodstva, ako ono bude spremno da se “utopi” u nekakav politički pokret predvođen Draganom Đilasom. Naprosto, programske i ideološke razlike među njima očigledno postoje, te stoga ne samo da je legitimno, već je i poželjno i dobro za sve strane da budu sposobne i omogućene da svojim simpatizerima razjasne prirodu potencijalne saradnje sa neistomišljenicima po pitanju brojnih tema koje se tiču budućnosti Srbije. Ali isto tako, ne možemo biti slepi pred činjenicom da postoji potreba za nekakvom vrstom saradnje među svima koji su voljni da se suprotstave Vučićevom režimu.\nNe znamo kako će se završiti novi pokušaj okupljanja opozicije, ali je sigurno da bi im puno pomoglo više mudrosti i strpljenja kada je reč o medijskim nastupima u kojima kritikuju jedni druge. Pomoglo bi i da zaborave šifre za svoje lične naloge na društvenim mrežama.


Oni su odgovorni lideri Srbije u 2020. godini | Nova Ekonomija\n„Ova godina je bila izazovna i vrlo neočekivana. Svi menadžeri su morali da se snalaze, da budu vrlo efikasni i vrlo empatični, da probaju da sačuvaju svoje preduzeće i svoje zaposlene. Ponosan sam na SAM jer je uspeo od početka pandemije da se aktivira za sve članove, ali i one koji to nisu, i da zajedničkim konferencijama sa relevantnim ljudima, nađe način kako da dođemo do finansijske pomoći i kako da se organizuju preduzeća u pandemijskom okruženju. Jako smo uticali i pokušavali da pokažemo državi koliko je bitno da se što ranije reaguje i to se na kraju i desilo. Ponosan sam na naše članove koji su uspeli da sačuvaju svoje zaposlene jer je to ključ za uspeh koji će doći kada sve ovo prođe. Kada pričamo o 2021, vidimo svetlo na kraju tunela. Ono što sam siguran jeste da se nikada više nećemo vratiti na staro i da nećemo raditi na način na koji smo radili.“\nPoslovnoj zajednici privrede obratio se i g-din Blaž Brodnjak, CEO, kompanije NLB, koji je istakao važnost zajedničkog delovanja za region i naglasio: „Ovo je specifična godina za sve nas, godina u kojoj smo naučili da je skoro sve moguće i da u prvi plan stavljamo solidarnost i održivost našeg načina života i našeg načina poslovanja. Naročito mi je drago da nas je Vlada Republike Srbije prepoznala za pravog strateškog partnera za Komercijalnu banku. Dugo smo prisutni već u Srbiji, ali na ovaj način bićemo u mogućnosti da vama, privrednicima, i građanima Srbije nudimo još bolje usluge i da intenzivnije sarađujemo sa vama.“\nNikada nije bilo važnije istaći mlade menadžere koji su i u izazovnim vremenima pokazali da su na visini zadatka. Zbog izuzetnih rezultata koje su ostvarili dvoje mladih menadžera, svako u svom sektoru poslovanja, žiri je odlučio da u kategoriji mladi menadžer godine, nagradu dodeli dvema osobama, u skladu sa ciljevima SAM-a usmerenim na promovisanje dostignuća, ličnog razvoja i preduzetničkog duha mladih menadžera. Ovo veliko priznanje poneli su Dragana Milanović, direktor i osnivač, Roberto Baressi, i Ivan Pribićević, direktor, Simplify.\nUz značajnu finansijsku pomoć zdravstvenim institucijama za nabavku neophodnih sredstava za dijagnostiku virusa COVID-19 i nabavku medicinske opreme i humanitarnih paketa za ugrožene građane Srbije, jedna kompanija je otišla korak dalje. Svesna nadljudskih napora koje medicinsko osoblje ulaže da bi spasilo živote naših sugrađana, obezbedila je zasluženi odmor u svojim hotelima u Srbiji, Sloveniji i Hrvatskoj za regionalne heroje – 450 lekara i pripadnika medicinskog osoblja. Zato je društveno-odgovorna kompanija 2020 MK Group, sa svojim projektom Odgovorni lideri za regionalne heroje.\nIz ovog Udruženja najavljuju da će svečano SAM Gala veče povodom dodele godišnjih nagrada, poznato i kao i „poslovni Oskar“, sledeće godine biti ponovo organizovano u decembru mesecu, kada će biti proslavljen i mali jubilej - 10. godina dodele ovih prestižnih priznanja.


Položeni venci na bistu vojvodi Živojinu Mišiću – GMinfo\nPoloženi venci na bistu vojvodi Živojinu Mišiću\nfoto: info služba kabineta predsednika opštine\n15. septembar je ustanovljen za obeležavanje Dana srpskog jedinstva, slobode i nacionalne zastave prema sećanju na proboj Solunskog fronta.\nOvim povodom na bistu vojvodi Živojinu Mišiću na Trgu kneza Mihaila vence su položili Jadranka Dostanić, zamenica predsednika opštine Gornji Milanovac i predstavnici Društva za negovanje tradicije oslobodilačkih ratova Srbije uz prisustvo pripadnika Vojske Srbije.\nDan srpskog jedinstva, slobode i nacionalne zastave ustanovljen je kao praznik prošle godine, a slave ga Republika Srbija i Republika Srpska, kao znak sećanja na proboj Solunskog fronta 1918. godine.\nNa današnji dan otpočela je opšta ofanziva – šest srpskih i dvadeset savezničkih divizija sa 550 topova krenule su u probijanje Solunskog fronta u kojima je učestvovala Šumadijska divizija Druge armije sa Stepom Stepanovićem na čelu.\nCilj uspostavljanja ovog praznika je jačanje jedinstva i sloge srpskog naroda, kako u Srbiji tako i u Republici Srpskoj i podizanje kulta nacionalne zastave – rekla je danas Jadranka Dostanić, zamenica predsednika opštine Gornji Milanovac.\nOd početka ofanzive srpska vojska uspela je da, kroz dva ešalona i dve svoje armije, probije liniju fronta i u prvom danu zauzme prostor oko Veternika, Dobrog polja i osvoji vrh Kozjak. U narednih 10 dana biva oslobođeno Skoplje. Za 45 dana od proboja, odlučna spska vojska, znatno idući napred u odnosu na savezničke trupe, oslobađa čitavu Kraljevinu Srbiju, nakon čega se oslobađaju i sve prekodrinske teritorije gde je živeo srpski narod.\nBorci za slobodu sa područja Gornjeg Milanovca isticali su se svojom hrabrošću i preduzimljivošću, kako na čelu određenih vojnih formacija, tako i kao obični mali ratnici čiji podvizi se prepričavaju i danas.\nKABINET PREDSEDNIKA OPŠTINE GORNjI MILANOVAC\nJKP: Nastavak restrikcija, molimo da se voda troši racionalno, poboljšanje stanja očekuje se za vikend\nKovid-ambulanta: Manje novoobolelih nego u prethodnom preseku stanja, ali i dalje alarmantno


Foto: erjona_sulejmani / Instagram\nEjrona je u studiju, u znaku podrške Šaćiriju i Džaku, pokazala dvoglavog orla. A pre nego što je na Instagramu objavila ovu fotografiju, na svom profilu je postavila slike "junaka" skandala uz poruku: "Snaga Albanije".\nPoruka Ejrone Sulejmani\nObjavama je izazvala lavinu negativnih, veoma oštrih komentara, prepunih psovki i isticanje rečenice: "Kosovo je Srbija". Bivša supruga švajcarskog fudbalera svesno je "ušla u vatru", znajući da će se uplitanjem u skandal naći na meti ovakvih reakcija.\nŠvajcarski reprezentativci su pokazivanjem dvogalvog orla izazvali najevći skandala na ovogodišnjem Mundijalu, oštro osuđen u našoj javnosti, ali i šire. Javnost u Švajcarskoj je Šaćira i Džaku okarakterisala kao sportiste sa nerazvijenom društvenom svešću, a čeka se i reakcija Svetske fudbalske reprezentacije. Postoji mogućnost da će FIFA zbog uplitanja politike i nacionalizma u sport, kazniti švajcarske reprezentativce. Međutim, brojni ljubitelji fudbala u našoj zemlji smatraju da do toga neće doći.\nIma i onih koji poput Ejrone staju na stranu nesprotskog poteza, poput novinara švajcarskog RTS Sporta Pjera Pilera koji je objavio snimak na kojem pokazuje dvoglavog orla.\n"Gospodo iz FIFA, ako uradim ovo, a evo, uradio sam, da li ja mogu da dobijem suspenziju? Hoćete li mi oduzeti akreditaciju?", pitao se Piler.


Usvojen Zakon o nacionalnim parkovima i izmene i dopune Zakona o turizmu - HopNaKop\nUsvojen Zakon o nacionalnim parkovima i izmene i dopune Zakona o turizmu\nSkupština Srbije, na sednici 5. oktobara 2015., usvojila je Zakon o nacionalnim parkovima, kojim se jačaju ovlašćenja i odgovornost upravljača nacionalnog parka, bliže određuje namena sredstava iz pojedinih izvora finansiranja i učvršćuje sistem ubiranja naknada za korišćenje nacionalnog parka.\nTakođe, ovim zakonskim rešenjem se uređuju ciljevi, vrednosti, površina, granice i režimi zaštite i upravljanje i održivo korišćenje nacionalnih parkova “Fruška gora”, “Đerdap”, “Tara”, “Kopaonik” i “Šar planina”.\nZakon propisuje osnivanje Stručnog saveta Nacionalnog parka, kao stručnog i konsultativnog\ntela, koje prati i analizira programe i projekte iz oblasti zaštite prirode i održivog korišćenja nacionalnog parka, kao i Saveta korisnika Nacionalnog parka, kojeg čine predstavnici lokalnih samouprava, organizacija i udruženja čija se aktivnost odvija na području Nacionalnog parka.\nSkupština Srbije usvojila je i izmene i dopune Zakona o turizmu, koje bi trebalo da doprinesu suzbijanju sive ekonomije i obezbede bolju zaštitu klijenata turističkih agencija.\nZakonom je propisano da će inspekcija imati veću nadležnost i moći da zbog nepoštovanja obaveza iz ugovora o turističkom aranžmanu sa putnicima novčano kazni, zabrani i pokrene postupak za oduzimanje licence turističkoj organizaciji.\nTakođe, lokalne inspekcije će moći da kontrolišu rad u privatnom smeštaju i seoskim turističkim domaćinstvima.\nIzmenama zakona su, u cilju zaštite putnika, propisani uslovi o tome na koji će način sindikalne organizacije, ferijalni savezi, udruženja izviđača, planinarske organizacije moći da organizuju turistička putovanja za svoje članove.\nZa direktore nacionalne, pokrajinske i regionalne turističke organizacije, pored visoke stručne spreme i znanja stranog jezika, potrebno je i sedam godina radnog iskustva, od čega pet na rukovodećim mestima, dok je za direktore lokalnih turističkih organizacija uslov četiri godine radnog iskustva, od čega dve na rukovodećim pozicijama.\nZakon istovremeno definiše jasne uslove za formiranje turističkih organizacija kojih trenutno u Srbiji ima 120, a cilj je da se pospeši udruživanje lokalnih turističkih organizacija u regionalne, koje će zatim prerasti u destinacijsku menadžment organizaciju radi efikasnijeg upravljanja.\nZakonom je propisano i to da direktora Turističke organizacije Srbije imenuje i razrešava Vlada Srbije, na predlog resornog ministarstva.


U Komisija dodaju da ne bi trebalo „u isti koš” stavljati pitanje politike proširenja EU i borbu protiv pandemije\nObjavljeno: 10.06.2021. 14:08h\nU Evropskoj komisiji pozdravljaju napredak koji zemlje Zapadnog Balkana ostvaruju po pitanju epidemiološke situacije i vakcinacije, ali poručuju da treba biti strpljiv do konačnog stavljanja regiona na listu „bezbednih“ zemlja za čije građane neće važiti restrikcije za ulazak u EU.\n„Ne želimo da stvaramo situaciju u kojoj će se građani Zapadnog Balkana tretirati lošije nego što to omogućava zdravstvena situacija u regionu. Ali EU ne želi da ugrozi ni na jedan način napredak koji je napravljen u borbi protiv pandemije, a sve to kako bismo što pred došli u situaciju da se rešimo svih restrikcija i dozvolimo svima mogućnost putovanja”, kaže portparol Komisije Adelber Janc, prenosi Tanjug.\nNa konstataciju medija da su građani Zapadnog Balkana više od godinu dana izolovani, a da poslednji epidemiološki podaci govore da zemlje regiona ispunjavaju osnovne kriterijume koje je EK predložila kao uslov za stavljanje na listu „bezbednih” zemalja, u Komisiji kažu da razumeju očekivanja građana Zapadnog Balkana, ali i da je na zemljama članicama da donesu odluku o proširenju liste koja se revidira svake dve nedelje.\n„Savet EU u obzir uzima čitav spisak kriterijuma, ne samo ukupan broj slučajeva po glavi stanovnika, već i trendove po pitanju novih slučajeva, broja testiranja, procenat pozitivnih pri testiranju kao i ukupan odgovor na kovid 19. U pitanju je više globalna, a ne čisto numerička procena, koja je u potpunosti u rukama zemalja članica“, objašnjava Janc.\nOn podseća da je Komisija preporučila zemljama-članicama da dozvole putovanja u EU za sve putnike koji su primili vakcine koje je odobrila EMA i da to već sada omogućava putovanja za veliki broj građana sa Zapadnog Balkana.\n„Ne dovodimo u pitanje našu posvećenost Zapadnom Balkanu, pogotovo kada je reč o slobodnom bezviznom putovanju. Samo pokušavamo da suzbijemo pandemiju koja i dalje preti uprkos napretku u zdravstvu i vakcinaciji“, zaključuje Janc.\nU Komisija dodaju da ne bi trebalo „u isti koš” stavljati pitanje politike proširenja EU i borbu protiv pandemije, odnosno da bi bila velika greška da se na osnovu političkih razloga, kao što je podrška proširenju na Zapadni Balkan, zanemaruje uspostavljeni mehanizam za borbu protiv pandemije u EU.\n"SVET MORA DA ZNA ŠTA SE DOGODILO": Lideri EU se zalažu za istragu nastanka KORONA VIRUSA!\nISTRAŽIVANJE U TOKU: Vakcinisani Sputnjikom V će morati da se ponovo vakcinišu nekom drugom vakcinom?\nRUSKO MINISTARSTVO ZDRAVLJA: "Sputnjik lajt" namenjen za vakcinisanje MLADIH!\nĐorđe David otkriva za Espreso sve o svađama u žiriju i u kakvom je odnosu privatno sa Milijem\nEvropska komisijaEvropska unijaZapadni BalkanVakcinacijaKoronavirusKorona virusStrpljenjeRestrikcije


Dan online - Drustvo: Cilj moderan i profesionalan RTCG - 2021-04-10\nDrustvo ADMINISTRATIVNI ODBOR OBAVIO INTERVJUE SA SVIM KANDIDATIMA ZA SAVJET JAVNOG SERVISA\nKandidati za Savjet RTCG Cilj moderan i profesionalan RTCG\nAdministrativni odbor Skupštine Crne Gore obavio je intervjue sa preostalim kandidatima za članove Savjeta RTCG. Svoju viziju razvoja Javnog servisa iznijeli su Veselin Vujanović, Milica Špajak, Amina Murić, Jovan Ulićević, koje su predložili NVO sektori, Marijana Camović Veličković predlog Unije slobodnih sindikata i Nikola Tatar predlog Saveza sindikata.\nKandidat za člana Veselin Vujanović istakao je da je iza njega višegodišnje radno iskustvo u Javnom servisu, te da bi u slučaju da bude izabran za člana Savjeta, mogao da doprinese razvoju i modernizaciji ovog medija, te istakao da je primjetan napredak otvaranjem Parlamentarnog kanala. Prema njegovim riječima, RTCG bi se morao okrenuti mladima, omogućiti im da se usavrašavaju, ali i da treba poraditi na reorganizaciji zbog viška zaposlenih.\nKandidat Milica Špajak istakla je da se unapređenje rada RTCG ogleda u nezavisnosti i oslobađanju ove medijske kuće od svih uticaja i interesa bilo političkih ili ličnih.\nAmina Murić je istakla da RTCG mora biti moderan i servis svih građana, kao i stub profesionalizma i etičkog izvještavanja, kao i da doprinese borbi protiv korupcije i unapređenju istraživačkog novinarstva.\nPredstavnik LGBT organizacije Jovan Ulićević istakao je da se za člana Savjeta RTCG kandidovao zbog toga što želi da da doprinos stvaranju antifašističkog, demokratskog, sekularnog i društva socijalne pravde. Ulićević je istakao i da vjeruje da Javni servis igra veoma bitnu ulogu u kreiranju takvog društva.\nKandidat USS Marijana Camović Veličković navela je da treba promijeniti generalnog direktora, sprovesti unutrašnju konsolidaciju Javnog servisa, jer je trenutni upravljački kadar pod direktnim političkim uticajem.\nNikola Tatar je istakao da smatra da će ukoliko bude izabran štititi prava zaposlenih, te da će pri radu i odlučivanjeu biti nezavisan i samostalan.\nPredsjednik Administrativnog odbora istakao je da će se o konačnoj listi izjasniti na narednoj sjednici, a da je kandidat Ljubomir Mudreša odbor naknadno upoznao da mu je sin zaposlen u RTCG te da povlači kandidaturu.


Ministarstvo unutrašnjih poslova i Glavni grad: Upotreba nove tehnologije će doprinijeti većoj bezbjednosti u Podgorici – Glavni Grad Podgorica\nMinistarstvo unutrašnjih poslova i Glavni grad: Upotreba nove tehnologije će doprinijeti većoj bezbjednosti u Podgorici\n„Dobra saradnja i sinergija između Ministarstva unutrašnjih poslova, Uprave policije i Glavnog grada doprinosi većoj sigurnosti građana. Zajedničkom realizacijom projekta postavljanja video nadzora nad javnim površinama cilj nam je da utičemo na smanjenje stope kriminala, bezbjednost saobraćaja, ali i na opštu bezbjednost svih građana, poštujući najviše standarde zaštite privatnosti“, poručio je ministar unutrašnjih poslova Mevludin Nuhodžić nakon sastanka sa gradonačelnikom Glavnog grada Podgorica dr Ivanom Vukovićem.\nTakođe, ministar je naglasio da je saradnja sa Službom zaštite i spašavanja Glavnog grada kvalitetna, profesionalna i na obostrano zadovoljstvo vrlo uspješna. „U partnerstvu sa Glavnim gradom, radićemo i na formiranju Nacionalnog trening centra za pripadnike sistema zaštite i spašavanja“, najavio je Nuhodžić.\nGradonačelnik Podgorice dr Ivan Vuković je naglasio da je izuzetno uspješan sastanak kruna dosadašnje saradnje Glavnog grada, MUP-a i Uprave policije i dodao da će ova saradnja vrlo brzo rezultirati novim projektima koji imaju za cilj poboljšanje situacije kada je u pitanju bezbjednost u Podgorici.\n„Najvažniji projekat u tom dijelu je uspostavljanje video nadzora u Glavnom gradu, na čemu su ljudi iz MUP-a vrijedno radili unazad nekoliko godina, tako da na taj način dobijamo vrlo efikasno oruđe za borbu protiv različitih negativnih pojava koje imamo u gradu, a koje nas sve skupa opterećuju“ naglasio je Vuković.\nZajednički je zaključeno da će se u narednom periodu intenzivirati saradnja u oblasti bezbjednosti saobraćaja, kao i komunikacija sa prestavnicima mjesnih zajednica, kako bi se Glavni grad, MUP i Uprava policije dodatno približili građanima.\nUpitnik za izradu programa privremenih objekata Potpisan Sporazum o saradnji na projektu “Mikro 020”


Početna » Press centar Vesti Gasifikacija gradske opštine Grocka\n25.12.2012 - Grocka\n18.12.2012 - Staro Selo\n16.11.2012 - Novi Sad\n09.11.2012 - Sefkerin\n09.11.2012 - Podgorica\nPredsednik Demokrаtske pаrtije socijаlistа u Crnoj Gori Milo Đukаnović dаnаs je u Podgorici primio generаlnog direktorа Srbijаgаsа Dušаnа Bаjаtovićа. U otvorenom i srdаčnom rаzgovoru direktor Srbijаgаsа je informisаo Milа Đukаnovićа o aktivnostima i mogućnostimа poslovne sаrаdnje JP „SRBIJAGAS“ nа području Republike Crne Gore. U rаzgovoru je istаknutа obostrаnа zаinteresovаnost zа neposrednu sаrаdnju nа polju energetike, posebno u oblаsti tečnog nаftnog gаsа (TNG), kаo i o mogućnostimа proširenjа sаrаdnje i u drugim oblаstimа privrede.\n01.11.2012 - Moskva\nPаtrijаrh moskovski i cele Rusije Kiril primio je dаnаs generаlnog direktorа Srbijаgаsа Dušаnа Bаjаtovićа, koji mu je zаhvаlio nа podršci Ruske prаvoslаvne crkve i ruske držаve Srbiji i srpskom nаrodu nа Kosovu. Pаtrijаrh Kiril je izrаzio spremnost dа Ruskа prаvoslаvnа crkvа i nаdаlje podržаvа SPC i politiku Srbije nа KiM, а tаkođe pokаzаo interesovаnje zа sаrаdnju „Srbijаgаsа“ i „Gаspromа“ i posebno zа projekаt izgrаdnje gаsovodа „Južni tok“. Direktor Srbijаgаsа je upoznаo njegovu svetost i sа stаnjem ekonomske sаrаdnje Rusije i Srbije а posebno u oblаsti energetike kаo i sа dаljim plаnovimа nа reаlizаciji „Južnog tokа“.


Spoj mladosti i iskustva, muzika za dušu, emocije kroz svaki ton, vanserijski talenti, neki su od komenatara posle sinoćne emisije ., Halo, halo” emitovane na Grand televiziji. Naime, gosti kod Vesne Milanović bilu su: Ivan Milinković, Džejla Ramović i Katarina Živković.\nJedan od najkvalitetnijih muških vokala u regionu Ivan Milinković, objavio je sliku sa pobednicom takmičenja ,, Zvezde Granda”, Džejlom Ramović.\n,, Uvek je zadovoljstvo biti u društvu mladih kolega koji imaju raskošan talenat. Džejla Ramović je vanserijski vokal, siguran sam da će napraviti nesvakidašnji muzički uspeh u godinama koje dolaze”.\nIvan je u emisiji najavio da vredno radi na trećoj numeri, ,,Ne voli me zažalićeš”, koja će na iznenađenje svih biti pop balada. ,, Očekujte nešto potpuno novo. Pop balada za koju je muziku i aranžman uradio Predrag Stojković, a tekst Dragan Milošević, uskoro će imati svoju ekranizaciju. Nadam se da će emocija koju nosi ova pesma otvoriti srca publike , da će svako pronaći sebe u nekoliko minuta ove pesme. Do polovine oktobra objaviću i četvrtu numeru i krećem sa samostalnim nastupima od 16.oktobra”, dodao je Milinković\nivan milinkovićdžejla ramović


Putin: Britanske optužbe nisu potkrepljene dokazima\nVladimir Putin / Foto: FoNet, Nenad Ðorđević\nRuski predsednik Vladimir Putin juče je, u razgovoru s francuskim kolegom Emanuelom Makronom, kazao da optužbe na račun Rusije za trovanje bivšeg špijuna u Velikoj Britaniji nisu potkrepljene dokazima.\n“U razgovoru je pomenut i incident u Solsberiju. S ruske strane je skrenuta pažnja da optužbe na račun Rusije nisu potkrepljene dokazima i ponovljena spremnost na sprovođenje zajedničke istrage u tom slučaju”, navodi se u saopštenju Kremlja. A ministri spoljnih poslova EU juče su sa sastanaka u Briselu pozvali Rusiju da odgovori na pitanja o upotrebi toksina i ponudili Londonu “apsolutnu solidarnost”. “EU snažno osuđuje napad na Sergeja i Juliju Skripalj u Solsberiju u Britaniji 4. marta, u kome je takođe teško povređen i jedan policajac. Životi mnogih građana dovedeni su u opasnost ovim nepromišljenim i nezakonitim aktom. EU veoma ozbiljno razmatra ocenu da je veoma verovatno da je Ruska Federacija odgovorna”, navodi se u saopštenju EU. Podsetimo, britanska premijerka Tereza Mej izjavila je da je Moskva “kriva” za napad počinjen “novičokom”, nervnim otrovom iz sovjetskog doba. London je najavio proterivanje 23 ruske diplomate i “zamrzavanje” bilateralnih odnosa s Rusijom, na šta je Moskva uzvratila proterivanjem britanskih diplomata.\nA generalni sekretar NATO-a Jens Stoltenberg juče je na zajedničkoj konferenciji za štampu sa šefom britanske diplomatije Borisom Džonsonom rekao da je svih 29 članica Alijanse jedinstveno u solidarnosti s Velikom Britanijom. Stoltenberg je pozvao Rusiju da “objavi sve o programu ‘novičok’ “, i ocenio da reakcija Moskve pokazuje zanemarivanje međunarodnog mira i bezbednosti.\nKoliko god da nas ima, biće nas taman da vlastima uspe referendumOEBS: Izbore u Rusiji obeležilo ograničavanje osnovnih sloboda


Evropa i kriza na Balkanu - Ivan Krastev - Peščanik\n„Drugi svetski rat je završen, ali Prvi još traje“, kazao mi je nedavno jedan turski zvaničnik u Ankari. On je mislio na Bliski istok, ali u Moskvi, Kijevu i na Balkanu isti komentar sam čuo o Evropi. Ne i u Briselu, jer Evropska unija još uvek ne priznaje da živimo u svetu u koji se vratila geopolitika, u kome su vlade i veći deo javnosti opsednuti granicama i teritorijama i gde je nacionalni ponos važniji od ekonomskog rasta.\nU tome je problem sa Zapadnim Balkanom, gde EU odbija da se ponaša i misli kao geopolitički igrač. Ovog meseca ona je predstavila svoju novu strategiju za ovaj region. Njen cilj je da se u Srbiji, Crnoj Gori, Bosni i Hercegovini, Kosovu, Makedoniji i Albaniji obnavljanjem izgleda za članstvo u EU podstaknu reforme. To je zaista hrabar potez u trenutku kada se evropske institucije suočavaju sa porastom populizma u većini zemalja Evropske unije.\nJedan balkanski vic najbolje opisuje stanje ljudi koji predugo čekaju: optimisti veruju da će se Turska pridružiti Uniji za vreme albanskog predsedavanja, dok pesimisti veruju da će se Albanija pridružiti tokom turskog predsedavanja. Drugim rečima: nikad.\nBrisel dobro procenjuje da je status quo neodrživ. Ali ova konstatacija bez propratnih mera vodi ka nestabilnosti u regionu. Na Zapadnom Balkanu postoji realna opasnost od ukrajinskog scenarija, to jest da podrška vlasti evropskim integracijama može izazvati jaču reakciju protivnika proširenja (čitaj Rusije) od podrške javnosti tom projektu.\nBalkan je ponovo aktuelan, pre svega zbog izbegličke krize koja je duboko potresla region. U njemu opet jača želja za evropskim integracijama, posle perioda u kojem je EU važila za organizaciju koja daje premalo novca a postavlja previše uslova.\nOhrabrujući, mada slabo primećen događaj je nedavna ratifikacija sporazuma o prijateljstvu između Bugarske i Makedonije, dve zemlje čiji su odnosi dugo bili zategnuti, uglavnom zbog problema manjina. Tim važnim korakom dve zemlje su signalizirale da je došlo vreme za rešenje problema u regionu.\nDa bi ostvarila svoje ambicije u vezi sa transformacijom regiona, Evropska unija treba da uvaži aktuelne geopolitičke promene. Kada je 2003. prvi put obećala članstvo balkanskih zemalja u EU, retki su sumnjali u evropsku budućnost regiona. Za Rusiju Balkan je bio samo tranzitno područje za izvoz njenih energenata na tržišta zapadne Evrope. Moskva tada nije imala ambicije da se takmiči sa Briselom.\nPre 15 godina Turska je očekivala brzo pridruživanje EU. U skladu s tim je oblikovala svoju politiku prema Balkanu da bi Evropi pokazala sopstveni strateški značaj. Tada niko nije očekivao Kinu na Balkanu.\nU međuvremenu je porasla geopolitička konkurencija na Balkanu. Kina ove godine postaje najveći strani investitor u regionu. Planovi da se izgradi brza pruga između grčke luke Pirej i Budimpešte preko Beograda veoma su važni za Kinu kao deo razvoja njene trgovačke rute „jedan pojas, jedan put“ (one belt, one road) između Azije i Evrope. Kina se nada da će se Zapadni Balkan vremenom integrisati u jedinstveno evropsko tržište, premda ne žuri da svoje infrastrukturne projekte uskladi sa zakonima EU.\nTo pokreće mnogo pitanja. Da li bi bilo bolje da EU odmah pritisne zemlje Zapadnog Balkana da usvoje njen pravilnik o javnim nabavkama ili to treba da ostavi za kasnije? Da li je EU spremna da ponudi kompenzaciju u slučaju da te države zbog evropske integracije izgube kineske investicije? I Rusija je promenila pristup. Jasno je da će Moskva biti protiv priključenja Makedonije NATO-u, mada pre iz simboličnih nego strateških razloga.\nKreatori evropske politike treba da znaju da ako se dugotrajni spor između Grčke i Makedonije ne razreši do sledećeg samita o Zapadnom Balkanu u maju 2018, biće to dvostruki poraz – kraj ambicija Makedonije i propast napora Brisela da bude ozbiljno shvaćen u regionu.\nBalkan je mesto na kome Rusija može da radi na destabilizaciji Evropske unije po vrlo niskoj političkoj ceni: bez većih finansijskih troškova i bez rizika od sukoba sa SAD. Pred evropskom diplomatijom je zadatak da uveri Moskvu da eskalacija tenzija nije u njenom interesu. Da li je EU spremna za to?\nTu je i Turska, zemlja čiji su odnosi sa EU na najnižem nivou u svojoj istoriji. Namere turskog predsednika Recepa Tayyipa Erdoğana na Zapadnom Balkanu su još uvek nejasne. Ankara pojačava svoj uticaj na muslimanske zajednice na Balkanu, a Moskva na pravoslavne hrišćane. Da li će Rusija i Turska usklađivati svoje politike po receptu iz Sirije?


„Gansi“ su priredili svirku godine u Srbiji\nBEOGRAD - Najbolji koncert u 2010. godini prema izboru čitalaca “Blica” bio je nastup sastava “Guns’n’Roses”, koji je održan 23. septembra u “Beogradskoj areni”.\nPrema anketi u kojoj je učestvovalo više od 4.000 čitalaca na drugom mestu se našao koncert grupe “Rammstein”, koji je bio 20. marta u “Areni” dok je na trećoj poziciji po glasovima čitalaca nastup benda “Faith No More” održan poslednjeg dana “Egzit” festivala.\nIako nisu došli u originalnoj postavi, čini se da je harizmatični pevač Aksel Rouz zahvaljujući hitovima “Welcome to the Jungle”, “Live and Let Die”, “Sweet Child O’Mine”, a uz pomoć uigranog benda, uspeo da zadovolji na hiljade fanova koji su suviše dugo čekali ovaj koncert.\nSa druge strane, mnogima je nastup grupe “Rammstein” bio neprevaziđen ove godine. Koliko je to zaista bio spektakularan šou nemačkog sastava kroz spoj bogate scenografije, dinamike i poznatih pesama kao što su “Ich Tu Dir Weh”, “Engel”, te učešća publike (kada 15.000 ljudi peva „Du Hast“), najbolje znaju oni koji su bili na na pravom mestu u pravo vreme.\nMnoge je oduševio i nastup sastava “Faith No More” na Petrovaradinskoj tvrđavi. Iako su izveli veoma zanimljiv repertoar, ostala je upamćena numera “Ajde, Jano”, uz koju je ovaj muzičar učio da igra kolo. Čitaocima je pažnju privukao i nastup Bilija Ajdola, a kada su u pitanju koncerti u junu mesecu, kada je Beograd za šest dana ugostio četiri muzičke legende, koncert Erika Kleptona i Stiva Vinvuda dobio je više glasova od nastupa Eltona Džona i Boba Dilana zajedno.


Bošković najavljuje novu vladu u HNŽ-u - partner ne mora biti SDA - Republika\nBošković najavljuje novu vladu u HNŽ-u – partner ne mora biti SDA\nPredsjednik Županijskog odbora HDZ BiH HNŽ Stjepan Bošković izjavio je kako je moguće skoro formiranje nove Vlade HNŽ-a, ali ne nužno sa SDA.\nBošković je za televiziju Herceg Bosne kazao kako je HDZ BIH spreman razgovarati sa SBB, SDP, HRS i HDZ 1990, odnosno, sa svima s kojima može dobiti dovoljan broj glasova u Skupštini HNŽ-a za formiranje nove većine.\n“Što se tiče HDZ-a BiH i naših koalicijskih partnera, mislim da pomaka ima i da ćemo imati novu vladu. Ne mora to biti nužno sa SDA, može biti i sa SDP-om, SBB-om, a može biti i sa HRS-om, odnosno, HDZ-om 1990. To je jedan potencijal od 22 ruke kjoi može odgovoriti izazovu i svih reforma buduće vlade”, rekao je Bošković za RTV HB.\nPredsjednik ŽO SDP HNŽ Ismet Lulić rekao je RTV Herceg-Bosnu kako nikakvih razgovora sa HDZ BiH do sada nije bilo na ovu temu, ali da je ova stranka otvorena za razgovore.\nHDZ BiH Stjepan Bošković vlada hnć


emocije Arhive - eKlinika\nDa li retrogradni Merkur zaista može da utiče na naš život, planove i emocije…\nPočeo je "retrogradni Merkur". Ipak, ne treba unapred "planirati" moguće negativne događaje, jer negativno razmišljanje može sve da oteža\n5 vrsta dodira kao najvažnijih vidova neverbalne komunikacije\nSvaki od ovih dodira ima poseban uticaj na osobu kojoj je namenjen, a ljudi često mnogo više pažnje obraćaju na neverbalnu komunikaciju od onoga što se izgovara\nŠta se dešava sa psihom roditelja kojima su deca nestala i kako im pomoći u toj situaciji\nDanas je Međunarodni dan nestale dece. A kada dete nestane, prisebnost roditelja je veoma bitna zbog dobre saradnje sa policijom, jer svaka informacija je od ključnog značaja. I najmanji detalj koji samo roditelj zna - možda je ključan da se dete pronađe, naglašava psiholog Ružica Radović iz Fondacije "Tijana Jurić"\nNaučnici objasnili da li je normalno da pričate sami sa sobom\nRazgovor sa samim sobom može da bude i lekovit, posebno kada se bavite vizuelnom potragom, kada, na primer, izgubite ključeve\nEsencijalna ulja imaju najbolju terapeutsku snagu\nNervi koji kontrolišu mirise zaslužni su što se uvek nasmejemo ili rastužimo kada osetimo miris koji nas vraća u neka prošla vremena ili u neke dobro upamćene događaje\nOvo je PROVIDNA maska koja je PRVA NA SVETU dobila odobrenje za upotrebu u bolnicama, školama, ugostiteljstvu…\nKada čoveku sakrijte usta i lice, sakrili ste i njegove emocije, a to mnogima otežava komunikaciju. Ovo je prva registrovana providna maska koja će olakšati posao zdravstvenim radnicima, nastavnicima i gluvonemim osobama\nZbog botoksa ljudi već imaju probleme u vezama. Ovo rešava samo dobar stručnjak\nZamislite da odjednom više ne znate kako se vaš partner oseća jer je stavio botoks i ne može da pravi izraze lica! Šta se dešava sa našom psihom kada ne možemo da pokažemo osećanja?


Stanovnici Zapadnog Balkana imaju poverenja u policiju, iako veruju da je korumpirana | SecuritySEE.com\nNaslovna Sektori Institucije Stanovnici Zapadnog Balkana imaju poverenja u policiju, iako veruju da je korumpirana\nStanovnici Zapadnog Balkana imaju poverenja u policiju, iako veruju da je korumpirana\nIako više od polovine građana Zapadnog Balka veruje policiji (59%), ljudi muškarce policajce često vide kao sklone korupciji i agresivnom pristupanju. Sa druge strane, policajke ne percipiraju kroz posao, već ih dominantno vezuju za srdačnost i prijatan izgled, pokazuje istraživanje Beogradskog centra za bezbednosnu politiku\nU analizi istraživanja javnog mnjenja u zemljama Zapadnog Balkana, paradoksalno se pokazalo da iako imaju poverenja u policiju, čak 45% građana smatra da policija ne služi interesima građana, dok 58% njih misli da je korumpirana. Ovaj podatak zabrinjava, zbog toga što može da znači da su se građani pomirili sa sveprisutnošću korupcije u društvu.\nNe ohrabruje ni podatak da policiji najmanje veruju mladi ljudi, dok blizu 70% građana starijih od 65 godina veruje ovoj instituciji. U Srbiji i Albaniji, na primer, procenat poverenja u policiju ravnomerno raste od najmlađih ka najstarijim građanima.\nGranična, saobraćajna i kriminalistička policija, kao i bliski saradnici ministara unutrašnjih poslova izdvojeni su kao najkorumpiraniji delovi policije. Specijalne jedinice, jedinice za upravne poslove i zaštitu javnog reda i mira, percipiraju kao najmanje korpumpirane delovi ove institucije.\nSkoro dve trećine ispitanika smatra da politika i političari gotovo u potpunosti utiču na rad policije. Mišljenje da je policija politizovana je posebno dominantno u BiH, gde ovo smatra čak 79% građana, i u Srbiji, njih 70%.\nSrbi će se poslednji od stanovnika Zapadnog Balkana odlučiti da prijave korupciju u policiji. Sa druge strane, čak 70% Makedonaca bilo bi spremno da to uradi. Ipak, prijavljivanje korupcije bi se znatno povećalo u svim državama ukoliko bi bilo anonimno, što ukazuje na to da građani nemaju poverenja u mehanizme za borbu protiv korupcije ili se jednostavno boje posledica.\nPrema mišljenjima građana, za borbu protiv korupcije najodgovornije su vlade zemalja (20%). Nakon toga dolaze unutrašnja kontrola policije, ministar unutrašnjih poslova i agencije za borbu protiv korupcije. Građani očigledno doživljavaju da je korupcija problem koji je povezan sa politikom, ali očekuju da civilno društvo, takođe treba direktno učestvovati u borbi protiv korupcije.\nPrethodni članakDruštveno odgovorni pojedinac, a ne doušnik ili cinkaroš\nSledeći članakZnačaj bezbednosnih barijera za vozila


Dokazano, grozan šef je loš po vaše zdravlje kao i cigarete – Mobing\nDokazano, grozan šef je loš po vaše zdravlje kao i cigarete\nGrozan šef i pasivno pušenje podjednako loše utiču na vaše zdravlje, rezultati su najnovijeg istraživanja društveno – poslovne mreže LinkedIn.\nŠto se duže zadržavate na poslu na kome vam užasan šef visi nad glavom, sve su vam veće šanse da se to negativno odrazi na vaše fizičko, ali i mentalno, zdravlje.\nAmerička psihološka asocijacija navodi da čak 75 odsto radnika tvrdi da im je loš šef najveći izvor stresa u životu, ali da je svega 59 odsto njih spremno da krene u avanturu za potragom za zdravijim poslovnim okruženjem, piše Quartz.\nRezultati istraživanja sa Stanford univerziteta u Americi, koja je obuhvatila preko 200 nezavisnih studija, pokazali su da doživljeni stres usled lošeg menadžmenta može imati iste negativne efekte kao i pasivno pušenje.\nPrema njihovoj analizi gubitak posla povećava šanse da se razbolite za čak 50 odsto, dok će preterana očekivanja od vašeg šefa i pritisak koji osećate povećati te šanse za „samo“ 35 odsto.\nI dok do sukoba sa nadređenima uglavnom dolazi zbog različitih karaktera, postoji i drugi, mnogo gori, faktor koji se ogleda u zaista groznom osobama koji su se nekako domogli upravljačke pozicije. Ovaj drugi tip je naročito opasan po vaše fizičko i mentalno zdravlje jer često znaju biti agresivni, narcisoidni, ali i nasilni.\nZbog opšteg stanja u državi, zbog koga se veoma teško dolazi do posla od koga se može pošteno živeti, davanje otkaza često znači pat pozicija. Međutim, s druge strane loše poslovno okruženje vema lako dovodi do gubitka motivacije što može da se negativno odrazi na vaše profesionalno usavršavanje i napredovanje.\nMnogi stručnjaci preporučuju jednostavne tehnike koje će vam pomoći ukoliko se nalazite u uvakvoj situaciji. Prema njihovim savetima treba da napravite spisak svakodnevnih obaveza koje će te redovno ispunjavati, a koje će vam na kraju dana pružiti određeno zadovoljstvo.\nOvaj osećaj dostignuća će vas, bar na kratko, održati zdravim i kupiti vam vreme da pronađete zdravije poslovno okruženje.\n← Svaki peti nastavnik u Srbiji smatra da je zlostavljan na poslu\nLekar dobio platu TRI DINARA →


Predsednik Vlade Srbije Vojislav Kosstunica ponovo je u petak pozvao sve gradjane Srbije da "zajedno i slozzno" glasaju za novi Ustav. Referendum se odrzzava u subotu i nedelju. Za njegov uspeh potrebno je da za novi Ustav glasa visse od 50 odsto upisanih biracca u Srbiji.\nSef UNMIK-a, Joakim Riker i premijer Kosova, Agim Cceku ocenili su da referendum o Ustavu Srbije nece imati nikakvog uticaja na ressenja statusa Kosova, jer je jedini legitiman proces koji vodi specijalni izaslanik UN, Marti Ahtisari.\nIstovremeno, lider Saveza vojvodjanskih Madjara Jozzef Kasa pozvao je gradjane da izadju u subotu i nedelju na referendum.


Tanjug traži otpremnine\n09/12/2015 | 12:36\nUprava Tanjuga podnela je zahtev za odobrenje novčanog iznosa za otpremnine za zaposlene i on će u kratkom roku biti razmatran u skladu sa procedurom, saopšteno je danas Beti u Ministarstvu za rad, zapošljavanje, socijalna i boračka pitanja.\nKako se navodi, Odluka o utvrđivanju Programa za rešavanje viška zaposlenih u postupku privatizacije za 2015. godinu primenjuje se na subjekte privatizacije koji su u nadležnosti Agencije za privatizaciju.\nZahtev za obezbeđivanje sredstava za rešavanje viška zaposlenih se podnosi ministarstvu nadležnom za poslove zapošljavanja. Uz zahtev se dostavlja odgovarajuća prateća dokumentacija koja je propisana tom odlukom, navelo je Ministarstvo.\nOdobravanje sredstava za rešavanje viška zaposlenih iz budžeta Srbije sprovodi se na predlog Radne grupe za razmatranje i ocenu dokumentacije Programa, koju čine predstavnici različitih institucija i socijalnih partnera.\nRadna grupa razmatra podnete zahteve kada podnosilac zahteva dostavi kompletnu dokumentaciju u skladu sa tom odlukom.\nZa rešavanje viška zaposlenih u subjektima privatizacije iz portfelja Agencije za privatizaciju obezbeđena su sredstva u budžetu Srbije koja u ovom trenutku nisu u potpunosti utrošena, navelo je Ministarstvo.\nVladinom odlukom agencija Tanjug prestala je da postoji 5. novembra, nakon dva bezuspešna pokušaja privatizacije.\nU Vladinoj odluci o pravnim posledicama prestanka rada agencije Tanjug navodi se da će Tanjug isplatiti sve neisplaćene zarade i druga primanja koja su zaposleni ostvarili po osnovu rada u Tanjugu do dana prestanka radnog odnosa.\nU odluci se dodaje i da zaposleni ostvaruju pravo na otpremnine u skladu sa Odlukom o utvrđivanju Programa za rešavanje viška zaposlenih u postupku privatizacije za 2015. godinu.\nDirektor Tanjuga, po isplati zarada, otpremnina i drugih obaveza, podneće Agenciji za privredne registre prijavu radi brisanja Tanjuga iz Registra privrednih subjekata, navodi se u odluci i dodaje da će direktor Tanjuga za obavljanje poslova u vezi sa prestankom rada Tanjuga angažovati po ugovoru potreban broj izvršilaca.\nYahoo neće prodati udeo u Alibabi\n`DOKTOR ZA KORUPCIJU`: Ni konkretnog leka, ni pravog vođe


kozmetika – LaVie.rs\nTag Archives kozmetika\nU Beograd stiže čuvena italijanska kozmetička kuća\nUkoliko ste nekada bili u Italiji, nemoguće je da ne znate za Kiko Milano. Radnje čuvenog italijanskog brenda šminke i kozmetike rasprostranjene su ne samo po Italiji, već i po mnogim gradovima Evrope, a uskoro ćemo priliku da kupujemo njihove proizvode imati i u dve prodavnice u Beogradu.\nbrend, kozmetika\t0\nMicelarna voda savršeno pere četkice za šminkanje\nZbog čega je važno da svake večeri pre spavanja skinete šminku\nNapravite sami prirodni losion za telo\nUpotrebom različitih kozmetičkih preparata u organizam unosimo štetne sastojke koji mogu biti veoma opasni po naše zdravlje. Zbog toga vam donosimo jednostavan recept za prirodni losion za negu i blistav izgled kože.\nkozmetika, losion\t0\nNapravite sami organski sapun\nDonosimo vam recept za organski sapun, koji je veoma zdrav, ne zahteva velika finansijska ulaganja i koji možete veoma brzo napraviti u svojoj kuhinji.\ndomaći, kozmetika\t0\nKiehl’s stiže u Srbiju\nAmerička kozmetička kuća Kiehl’s čije proizvode smo do sada mogli da kupujemo samo u inostranstvu, otvara svoju prvu prodavnicu u našoj zemlji.\nkozmetika, nega\t0\nBubbles bath – mirišljave subotičke kupke najukusnijih oblika\nU subotičkoj ulici Dimitrija Tucovića nalazi se prodavnica mirišljavih sapuna, kupki, krema, pilinga i drugih prirodnih kozmetičkih proizvoda u najslađim oblicima i neodoljivim mirisima.\nkozmetika, krema\t0\nKAKO KORISTITI KARMIN U VIŠE NAMENA\nDa bismo bile savršeno našminkane nije neophodno da potrošimo novac na veliki broj proizvoda. Donosimo vam članak o karminu koji može zameniti nekoliko drugih proizvoda. Iznenadile biste se na koje sve načine i u koje svrhe ga možete koristiti.\ncrveni karmin, crveni ruž\t0


RTS :: Reditelj Frank Kastorf za RTS: Pozorište je mesto oslobađanja od straha\nKultura Reditelj Frank Kastorf za RTS: Pozorište je mesto oslobađanja od straha\npetak, 14. maj 2021, 21:10 -> 21:15\nNekadašnji direktor "Folksbin teatra" za RTS kaže da je već bio u Beogradu na Bitefu i dok je radio u Folksbinu imali su dosta kontakata sa bivšom Jugoslavijom.\n"Interesantno je da uvek radimo u velikim gradovima kao što su Berlin, Pariz, Rio, Hamburg, ali ja želim da vidim i kakva je situacija u Balkanskoj regiji. Evropa se povećava, ali pitanje je da li postaje bolja", ističe Kastorf.\nPrema njegovim rečima, znanje je kao hrana - što više jedete apetit nadolazi.\n"Znam o istoriji Beograda. Dolazim iz Istočne Nemačke, nama je bilo značajno iskustvo Jugoslovena u borbi protiv nemačkih okupatora za vreme Drugog svetskog rata ali i nakon toga. To je mojoj generaciji bilo blisko", poručuje Frank Kastorf .\nNa pitanje šta možemo da očekujemo od njegove saradnje sa Beogradskim dramskim pozorištem, reditelj odgovra - svađu.\n"To je mesto gde su svađe jer postoje različite pozicije, suprotnosti. Bez takve borbe nema ni pobede. Može da se desi da budemo statični i da svako kaže svoje mišljenje, a može i da se dogodi nešto drugo uz mnogo šljivovice", smatra Frank Kastorf.\nDodaje da je pozorište jedino mesto direktnog sukoba između ljudi, što je danas nestalo.\nBreht je smatrao da je zadatak pozorišta upravo ta saradnja bine i publike. Gledaocima treba da se razvije osećaj za umetnost. Od ovog grada očekujem jačanje spone između kulture i glumaca", rekao je za RTS pozorišni reditelj Frank Kastorf .


Objavljen tačan datum kad će penzionerima biti isplaćeno 50 evra\nM. K. 28. avgusta 2021. 10:47\nMinistar finansija Srbije Siniša Mali najavio je da će 22. septembra penzionerima biti isplaćeno 50 evra pomoći države.\nGostujući na TV Prva Mali je ekskluzivno otkrio da će u novembru svi građani dobiti po 30 evra, u decembru još po 20, dok će početkom neredne godine svim penzionerima biti isplaćeno još 20 hiljada dinara.\nOn je govorio i o zaradama u zemlji i o nedavno održanom sastanku Socijalno-ekonomskog saveta.\n„Juče smo imali sastanak Socioekonomskog saveta i brojke pokazuju da idemo napred. Izašli smo sa predlogom da minimalna zarada od januara bude 35.012 dinara. Minimalna zarada raste tri puta brže nego što raste BDP“, rekao je Mali i istakao da ubrzano raste minimalna cena rada i pokrivenost potrošačke korpe.\nOn je izrazio uverenje da bi do kraja 2023. godine minimalna potrošačka korpa i minimalna zarada trebalo da budu izjednačene.\nNajbolje zemlje za penziju: Među njima je i država bivše Jugoslavije\n„Građanima dva puta po 30 evra, penzionerima još 50 evra…\n„Mi ćemo sa ovim povećanjem minimalne zarade, povećanjem plata i penzija 2022. godine imati prosečnu platu od 670 evra minimum“, rekao je ministar i dodao da je sa ovakvom ekonomskom politikom u okviru plana Srbija 2025. realna mogućnost da prosečna zarada bude i 900 evra.\n„Trenutno se u Srbiji gradi sedam auto-puteva, bolnice, pruge, nikada se više nije gradilo, nikada veće nisu bile plate i penzije“, rekao je Mali i najavio da će stopa rasta BDP ove godine biti minimum 6,5 odsto.\n„Osim što idemo sa povećanjem minimalne zarade, idemo i sa rasterećenjem opterećenja na zarade. Povećaćemo neoporezivi deo zarada na 19.300 dinara, umesto dosadašnjih 18.300 dinara“, najavio je ministar finansija i objasnio da je minimalna zarada glavni pokretač i utiče na visinu prosečne zarade u Srbiji.\nPresretači kod Velike Plane zaustavili muškarca koji je vozio 252…\nGurmani uživali na Gulašijadi na Adi Ciganliji\nVozaču GSP određen pritvor zbog nesreće Zemunu\nPresretači kod Velike Plane zaustavili muškarca koji je…\nLokaliziovan požar u ulici Ilije Garašanina u Beogradu\nOd sutra manje škola primenjuje kombinovani i onlajn model…\nGoran Vesić: „Za 30 dana izgradnja kanalizacije u…\nIgrala dva pandura fudbal, prvi je vodio 5 : 0, drugi se naljutio i rekao:\n- Ajmo ponovo da se podelimo.


SVAKI DESETI UČIĆE KOD KUĆE: Škole se pripremaju za organizaciju nastave, najteži zadatak raspored časova | Novosti.rs\nPošto skoro sve škole imaju svoje specifičnosti kada je reč o prostoru i broju đaka, svaka škola će se opredeljivati za model koji joj najviše odgovara.\nDirektori su zadovoljni što im je ostavljena autonomija da odluče u skladu sa mogućnostima škole, ali ističu da to podrazumeva i njihovu veliku odgovornost. Najveći izazov za njih biće deljenje odeljenja, jer tamo gde ima više od 15 učenika odeljenje se mora podeliti u dve grupe, a velike nedoumice imaće škole sa velikim brojem đaka, u kojima neka odeljenja broje i više od 30 učenika.\n- Odeljenja sa više od 30 učenika deliće se takođe na dve grupe, znači u tim izuzetnim slučajevima moći će da bude po 16 ili 17 đaka - poručuju iz Ministarstva prosvete.\nJedna od škola sa najvećim brojem đaka u Srbiji je OŠ "Pavle Savić" u beogradskom naselju Mirijevo, koju pohađa skoro 2.000 đaka.\nŠKOLE imaju dovoljno novca za kupovinu maski i dezinfekcionih sredstava, poručuju iz Sekretarijata za obrazovanje i dečiju zaštitu Beograda. Od početka godine, za nabavku sredstava za higijenu, dezinfekcionih sredstava i ostalih potreba škole izdvojeno je 923,3 miliona dinara.\n- Od tog novca škole će će nabaviti zaštitnu opremu za zaposlene i dezinfekciona sredstva za decu - kaže Slavko Gak, sekretar za obrazovanje i dečiju zaštitu Beograda. - Svakog meseca se školama za te namene uplaćuje 115 miliona dinara, što je na godišnjem nivou oko 1,4 milijardi dinara. (B. B.)\n- Ovih dana sastaćemo se sa stručnom službom i opredelićemo se za najbolji model. Imamo veliki broj učenika, ali i dovoljan broj prostorija, tako da neće biti problema oko organizacije nastave - kaže nam direktor ove škole Milan Krstić.\nOn ističe da će model za đake od prvog do četvrtog razreda, koji idu u školu pre podne, biti lako primenljiv. Kaže da će đaci starijih razreda verovatno ići naizmenično u školu, i to jedne nedelje peti i šesti razred, dok će stariji slušati onlajn nastavu, a sledeće nedelje u školu idu sedmi i osmi, dok mlađi sede pred televizorom.\nDa podsetimo, prema podacima školskih uprava oko 45 odsto škola neće morati da deli odeljenja, a to su škole u seoskim sredinama, manjinske škole i one na KiM. Inače, na podelu odeljenja dosta će uticati i izjašnjavanje roditelja o tome da li će dete slati u školu ili će ono slušati onlajn nastavu, a to će školama morati da bude saopšteno tokom septembra. Pa tako, ako u odeljenje ide 18 đaka, a troje dece bude učilo kod kuće, neće biti potrebe za deljenjem.\n- Očekujemo da će 90 odsto dece pohađati nastavu u školi, a 10 odsto će zbog nekih hroničih bolesti ili iz straha od virusa korona časove pratiti onlajn - kažu u Ministarstvu prosvete.\nAleksandar Markov iz Foruma beogradskih gimnazija kaže da će najveći problem predstavljati pravljenje rasporeda časova, jer oko 20 osto nastavnika rade u dve i više škola, kako bi ispunili normu. On, takođe, ističe da će nastavnici biti preopterećeni i da će njihova radna nedelja imati više od 40 radnih sati, jer se deca dele u grupe, a onlajn nastava mora da se održava.\nMINISTAR ŠARČEVIĆ SASTAO SE SA SINDIKALCIMA\nNASTAVNICI NEĆE BITI PREOPTEREĆENI\nMINISTAR prosvete Mladen Šarčević održao je sastanak sa prosvetnim sindikatima na kome je rečeno da je jako važno poštovati radno vreme i normu prosvetara i da će za to biti odgovorni direktori.\n- Nije istinita priča da nastavnik pre podne radi u školi sa đacima uživo, a po podne ide da radi na onlajn platformi i televiziji. Nastavnik koji radi sa grupama učenika u školi tog dana je završio svoje radno vreme, a učenici koji su ostali kod kuće prate nastavu na daljinu i tako na smenu. U rad mlađih razreda uključiće se i dodatni resursi, kao što su profesori stranih jezika, veroučitelji, profesori građanskog, a imaće podršku od strane stručnih saradnika, kao i od nastavnika koji predaju predmete veština u drugom ciklusu obrazovanja - rekao je ministar i napomenuo da je razgovarao sa prof. dr Danimirom Mandićem, dekanom Učiteljskog fakulteta da u nastavi pomognu pomognu i studenti završnih godina, kao i studenti sa master studija.\nnastava na daljinu onlajn nastava nastava Mladen Šarčević polazak u školu Krizni štab\n10. 08. 2020. u 17:17\n24. 07. 2020. u 07:43


Odnosi SAD i Saudijske Arabije na iskušenju zbog mogućih tužbi\nUtvrdili smo da pojedini članovi Kongresa nisu znali šta je prava sadržina zakona: Barak Obama\nAmerički predsednik Barak Obama (Barack) nazvao je greškom i opasnim presedanom odluku Kongresa Sjedinjenih Država da odbije njegov veto na zakon koji dozvoljava rođacima žrtava terorističkih napada na Njujork i Vašington 11. septembra 2001. da tuže vladu Saudijske Arabije.\nZvanični Rijad upozorava da će to imati negativne posledice. Kraljevina bogata naftom je ranije zapretila da će povući 750 milijardi dolara kapitala iz SAD.\n"To je opasan presedan i članovi Kongresa su napravili veliku grešku", rekao je Obama za Si-En-En (CNN), jer će to ohrabiriti i druge zemlje da tuže SAD – njene zvaničnike, vojsku i kompanije za, po njihovom mišljenju, nanetu štetu.\n"To je u osnovi bilo političko glasanje. Ja to razumem. Međutim, moj posao kao vrhovnog komandanta je da imam u vidu posledice po našu sveukupnu misiju. Ponekad morate da donesete teške odluke i, iskreno, govoreći želeo sam da je i Kongres to učinio. Znam da nije bilo lako glasati protiv interesa porodica stradalih u napadima 11. septembra i to uoči izbora. Ja i moji najbliži saradnici su zabrinuti. Utvrdili smo i da pojedini članovi Kongresa nisu znali šta je zapravo prava sadržina zakona. Kažu da nije bilo ni rasprave", naveo je prvi čovek SAD-a.\nDirektor Centralne obaveštajne agencije (CIA) Džon Brenan (John Brennan) rekao je da će ovaj potez imati "teške posledice" po nacionalnu bezbednost.\nTeške posledice po nacionalnu bezbednost: Džon Brenan\nPortparol Bele kuće Džoš Ernest (Josh Earnest) je istakao da je "ovo najveća sramota koju je Senat SAD učinio verovatno još od 1983", podsećajući na poslednji slučaj kada je Senat uz veliku većinu glasova odbio predsednički veto.\nSenat je ovu odluku doneo skoro jednoglasno – 97 prema 1.\nPredstavnički dom američkog Kongresa odbacio je Obamin veto sa 348 glasa dok je samo 76 članova ovog tela podržalo stav predsednika SAD.\nOvo je prvi ovakav slučaj od kada je Obama preuzeo dužnost predsednika SAD, a ukupno 111. u američkoj istoriji.\nS druge strane, članovi Kongresa smatraju da su ove bojazni neosnovane.\n"Bela kuća je mnogo više zainteresovana za diplomatske implikacije, dok smo mi zainteresovaniji za porodice žrtava i pravdu", kazao je senator iz redova Obamine Demokratske stranke Čak Šamer (Chuck Schumer).\nPorodice žrtava očekuju pravdu\n"Radujemo se ovom trijumfu kao i prilici da u sudu napokon dobijemo više odgovora ko je zaista stajao iza ovih napada", izjavila je Teri Strada (Terry), čelnica asocijacije porodica poginulih u napadima 11. septembra.\nZa sada nema reakcije zvaničnog Rijada. Međutim, saudijski ministar spoljnih poslova Adel al Džubeir (Adel al-Jubeir) proletos je zapretio zastupnicima američkog Kongresa da će Rijad biti prisiljen da proda svoju imovinu u SAD, vrednu 750 milijarda dolara, u kojoj su i američke državne obveznice, kao odgovor na izglasavanje zakona, što bi uzdrmalo njenu ekonomiju.\nAdel al Džubeir, ministar spoljnih poslova Saudijske Arabije\nUkoliko ostane pri ovoj pretnji, saudijske vlasti bi mogle da ubrzo povuku kapital iz SAD pre nego što ga one eventualno zamrznu, što je zakonski moguće ako njegove vlasnike povežu sa terorizmom.\nSaudijska Arabija bi mogla da ubedi saveznike u Savetu za saradnju u Persijskom zalivu (GCC) da umanje saradnju u borbi protiv terorizma, investicije i pristup SAD važnim regionalnim vazdušnim bazama.\n"Ovo bi trebalo da bude jasno Americi i ostatku sveta – kada je jedna država članica GCC nepravedno uzeta kao cilj, drugi staju oko nje. Sve države će stati uz Saudijsku Arabiju na svaki mogući način", tvrdi Abdulkalek Abdulah (Abdulkhaleq Abdulla), profesor političkih nauka na Univerzitetu Ujedinjenih Arapskih Emirata i stručnjak za zalivska pitanja.\nPetnaest od 19 napadača koji su 11. septembra 2001. godine napali Njujork i Pentagon bili su državljani Saudijske Arabije.\nIako su američke obaveštajne službe sumnjale da su otmičari aviona bili povezani sa pojedinim saudijskim zvaničnicima, komisija koja je istraživala čitav slučaj nije pronašla dokaze o umešanosti ili podršci saudijske Vlade tim terorističkim napadima.\nZahlađenje odnosa Vašingtona i Rijada od ranije\nStrateško partnerstvo SAD i Saudijske Arabije dugo je 71 godinu, ali njihovi odnosi su sve zategnutiji i suočavaju se sa najvećim izazovima od arapsko-izraelskog rata 1973.\nOsim pomenutog zakona, Rijad i Vašington se razlikuju i oko politike prema Iranu.\nObama nastoji da Saudijska Arabija i Iran prevaziđu neprijateljske odnose. Međutim, u Rijadu se pribojavaju širenja uticaja Irana u regionu, što mu je omogućila američka invazija na Irak 2003. Rijad optužuje Teheran da podržava pobunu šiita na istoku Saudijske Arabije i u Bahreinu.\nTakođe, saudijske vlasti su podozrive prema sporazumu međunarodne zajednice sa Iranom o ograničavanju njegovih nuklearnih ambicija, ističući da nema garancija da će ga Teheran ispoštovati.\nU Rijadu procenjuju da poslednji potezi američke administracije čak nagoveštavaju okretanje ka Iranu i distanciranje od Saudijske Arabije kao strateškog partnera.\nIako je članica međunarodne koalicije koja pokušava da vazdušnim udarima potisne Islamsku državu Iraka i Levanta (IDIL) u Siriji, Saudijska Arabija je nezadovoljna, po njenoj oceni, nedovoljnim angažmanom SAD.\nNaime, Rijad je tražio pre tri godine da američka avijacija bombarduje položaje sirijskih snaga nakon informacija da su koristile hemijsko oružje protiv civila. Saudijska Arabija ima i tvrđi stav od Vašingtona oko nužnosti povlašenja sirijskog predsednika Bašara el Asada (Bashar al-Assad).\nI nafta je izvor trvenja. SAD su u prošlosti uvozile ogromne količine ovog energenta iz Saudijske Arabije. Međutim, zahvaljujući povećanoj domaćoj proizvodnji, uključujući i iz škriljava, SAD sada ne zavise od saudijske nafte, čime Rijad gubi veoma važnu polugu uticaja u Vašingtonu.\nNaftna polja Saudijske Arabije\nU međuvremenu, Saudijska Arabija i dalje ne želi da smanji proizvodnju ovog energenta iako cene padaju do nivoa koji je neprofitabilan za američke firme. Pad cena ovog energenta itekako pogađa i Iran.\nKršenje ljudskih prava u Saudijskoj Arabiji takođe je izvor nesuglasica Rijada i Vašingtona. Bela kuća je kritikovala pogubljenja na desetine lica u Saudijskoj Arabiji uključujući i harizmatičnog šiitskog imama Nimr el Nimra (Nimr al-Nimr).\nNa kraju, u Rijadu smatraju da postoji veliki jaz između Obaminog obećavajućeg govora na početku mandata 2008. u Kairu kada je najavio još veću posvećenost SAD Bliskom istoku i njegove kasnije politike.\nOdluka Kongresa SAD od srede svakako će dodatno produbiti opteretiti odnose dve zemlje.


Moguća izmenjena metodologija u pristupnom procesu EU ostaje na čekanju do novog saziva Evropske komisije koja bi trebala da preuzme mandat 1. decembra ove godine, rekla je ministarka inostranih poslova Finske Tytti Tuppurainen na kraju ministarskog sastanka gde se raspravljalo o proširenju EU prema Zapadnom Balkanu.\nIako je istakla da francuski predlog nije bio predmet rasprave, Tytti Tuppurainen je priznala da su zemlje članice podeljene oko ovog dokumenta.\n“Neke zemlje su ovaj predlog pozdravile, a neke druge su izrazile zabrinutost”, rekla je ministarka inostranih poslova Finske, čija zemlja predsedava Evropskom unijom.\nOna je naglasila da su se svi ministri složili da treba nastaviti sa podrškom reformskom procesu u regionu, te se radi na sledećim koracima u cilju pripreme rasprave na nivou lidera zemalja članica EU, koja je najavljena za naredno proleće.\nPismo sa kojeg je Hrvatska povukla potpis\nPrethodno je u Briselu saopšteno da sedam država članica EU Evropske komisije traži da se izradi nova strategija o proširenju do januara 2020.\nPotom je Hrvatska je povukla potpis sa ovog pisma, a razlog je, kako je objasnio zvanični Zagreb, to što se svi procesi koji se traže putem pisma dešavati prilikom hrvatskog predsedavanja Evropskom unijom, koje počinje 1. januara naredne godine.\nMetelko-Zgombić: Kao država koja će uskoro preuzeti predsjedanje nije uobičajeno da se normalno svrstavamo uz neki konkretan prijedlog\nDržavna sekretraka Hrvatske Andreja Metelko-Zgombić je novinarima u Briselu istakla da to ne znači da Hrvatska ne podržava sadržaj ovog pisma, te da stajališta zvaničnog Zagreba ostaju “jasna i dosledna”.\n“Međutim, kao država koja će uskoro preuzeti predsjedanje nije uobičajeno da se normalno svrstavamo uz neki konkretan prijedlog. Tako da mislimo da ćemo tokom našeg predsjedavanja bolje doprinijeti napretku u ovoj politici proširenja, a da se formalno oko toga ne svrstamo u ovom pismu”, izjavila je Metelko-Zgombić.\nProširenje bez odlaganja\nU prvoj verziji pisma, Hrvatska je bila jedna od sedam potpisnica pisma koje je u ponedeljak upućeno dolazećem predsedniku Evropske komisije, a u kojem se uz Hrvatsku još šest članica Evropske unije pridružilo Francuskoj u pozivu Evropskoj komisiji da do januara naredne godine izradi novu strategiju za što efikasniji proces u pristupnim pregovorima.\n“Ne postoji održiva alternativa punopravnom članstvu zemalja Zapadnog Balkana u EU ako želimo efikasno da zaštitimo svoje interese u region”, podvukli su ministri inostranih poslova Austrije, Hrvatske, Češke Republike, Italije, Poljske, Slovačke i Slovenije, u pismu koji su oni u ponedeljak uputili odlazećem predsedniku Evropske Komisije Jean Claude Junckeru.\nRadio Slobodna Evropa (RSE) ima uvid u ovo pismo u kojem se između ostalog priznaje da trenutni proces pridruživanja na Zapadnom Balkanu “napreduje polako i pomalo neravnomerno”.\n“Stoga smo spremni da se konstruktivno uključimo u nastojanju da poboljšamo ovaj proces. Učinićemo to pod razumevanjem da se taj poduhvat sprovodi na efikasan način i bude orijentisan na rezultate, te omogućava EU da postigne konsenzus o otvaranju pregovora o pristupanju sa Albanijom i Severnom Makedonijom u martu 2020. godine”, stoji u pismu u koji Radio Slobodna Evropa ima uvid.\nŠefovi diplomatija šest evropskih zemalja ponavljaju da se u vreme obeležavanja 30 godišnjice pada Gvozdene zavese koja je započela eru ujedinjenja Evrope, “konsolidacija Evrope ne može biti završena bez Zapadnog Balkana”.\n“Otvorenost EU prema svim evropskim državama koje dele naše vrednosti i spremne su da prihvate pravnu stečevinu EU-a najvažnije je za istorijsku misiju Unije za dovršavanje evropskog ujedinjenja”, poručuje se u pismu.\nMinistri inostranih poslova Austrije, Hrvatske, Češke Republike, Italije, Poljske, Slovačke i Slovenije takođe ocenjuju da nema sumnje da se trajna stabilnost i sigurnost kao i nastavak reformskih procesa u regionu najbolje mogu postići integracijom u EU, te da proces pridruživanja jeste, prema njima, najvažniji instrument za postizanje ovog cilja, čime ključni doprinos sigurnosti i prosperitetu Unije.


Ovo je vreme intezivnog razvoja i promena kako u poslovnom, tako i zakonodavnom okruženju. Shodno tome svaka organizacija, bez obzira na oblast poslovanja, svoju veličinu, tržišnu poziciju i druge karakteristike u određenim momentima oseti potrebu da preispita svoje poslovanje, svoju strukturu, poslovne procese i kompetentnost zaposlenih.\nNaš multidisciplinaran konsultantski tim vam nudi različite vrste ekspertiza vašeg poslovanja sa zakonodavnog aspekta, efektivnosti procesa, ekspertizu organizacione i upravljaćke strukture. Takođe, naš tim na osnovu najbolje tržine prakse će vas voditi u donošenju organizacionih i durgih odluka u cilju podizanja vašeg poslovanja na viši strateški nivo.\nPostoji mnogo razloga za organizacio konsalting, ovo su samo neki od njih:\nUtvrđivanje slabih tačaka u primeni zakonodavne regulative\nUtvrđivanje slabih tačaka u raspodeli radnih zadata, odgovornosti i ovlašćenja\nUtvrđivanje mogućnosti za bolju efektivnost poslovnih procesa\nNedostatak vremena za spovođenje tržišne analize\nNedostatak vremena i informacija za formulisanje strateških pravaca razvoja\nNaš konsultantki tim vam nudi pomoć da razvoja vašu organizaciju zajedno sa vama


Srbija 13. u svetu po samoubistvima | Glas javnosti\nPočetna > Društvo > Srbija 13. u svetu po samoubistvima\nBEOGRAD - Srbija se nalazi na 13. mestu u svetu po broju izvršenih samoubistava i taj broj se iz godine u godinu povećava, što pokazuje da se ljudi sve više otuđuju jedni od drugih.\n"Prema podacima iz 2009. godine, zabeleženo je 1.400 samoubistava u Srbiji, a šezdesetih godina prošlog veka bilo ih je između 500 i 600", kazala je Kordićeva.\nGovoreći o problemima onih koji se javljaju tom savetovalištu, ona je objasnila da je reč uglavnom o usamljenosti, o tome da nemaju sa kime da podele nešto što ih muči, o porodičnim problemima...\nKordićeva je dodala da je primećen znatno manji broj poziva petkom, jer su građani srećniji što će imati sa kime da se druže i podele svoje vreme, kako se bliži vikend, za razliku od nedelje, kada je poziva građana više.\nOna je navela da su samoubistva učestalija u vreme praznika, jer su tada velika očekivanja i to je period kada otkriju koliko su zapravo usamljeni.\nKordićeva je primetila i da je problematičan i način medijskih izveštavanja o samoubistvima, ukazujući da je ono prilično senzacionalističko. Prema njenom uverenju, o tome bi trebalo izveštavati bez prikazivanja mnogo detalja.\nIsticanje detalja kako je to neko učinio, smatra Kordićeva, može negativno da se odrazi na one koji već razmišljaju o tome i koji bi mogli da kopiraju takvo ponašanje.\nGovoreći o načinima pomoći, Kordićeva je istakla da bi čoveku koji se odluči na takav čin trebalo ukazati da ima i drugih mogućnosti u životu koje nije imao prilike da vidi i proba.\nJedan od pozitivnih primera odvraćanja od samoubistva dogodio se pre tri dana u Beogradu, kada je jedna žena pokušala da skoči sa Brankovog mosta, a u toj maneri je odvratio prolaznik Dane Gegoj, koji je ispričao Tanjugu da je sasvim slučajno automobilom prolazio mostom ka gradu i video ženu koja skida jaknu i prelazi sa druge strane mosta.\n"Gledala je sa strane i ćuteći sam joj prišao, uhvatio je i prebacio sa druge strane mosta, jer sam se plašio da će, ako pokušam nešto da joj kažem, skočiti u reku", rekao je Gegoj koji je inače sportski instruktor.\n"Zapanjen sam reakcijom prolaznika, svi su stajali, gledali i niko nije pokušavao da pomogne", dodo je on.\nPrema broju samoubistava - 19 na 100.000 stanovnika - Srbija je na 13. mestu u svetu, a mentalni poremećaji, kao što su depresija i zloupotreba psihoaktivnih supstanci, uzroci su u više od 90 odsto slučajeva.\nPraksa psihijatara ukazuje na to da žene češće od muškaraca pokušavaju da izvrše samoubistvo, ali da muškarci u tome češće uspevaju i to u srazmeri tri prema jedan.


Šta dolazi posle ERP-a: EPM softver – od tabela do planiranja „na klik” | PC Press\nŠta dolazi posle ERP-a: EPM softver – od tabela do planiranja „na klik”\n11. maj 2022. 13. maj 2022. PC Press\nU digitalnom svetu postoji neraskidiva spona između poslovnih procesa i tehnologija koje ih podržavaju, kao što su, danas već nezaobilazni, Enterprise Resource Planning (ERP) sistemi. Sve više kompanija odlučuje se za implementaciju EPR softvera, ali moderno radno okruženje stvara potrebu da se napravi novi korak: uređivanje internih procesa.\nJedan od prvih sledećih koraka jeste planiranje i budžetiranje. Za realizaciju ovog procesa, veliki broj organizacija se i dalje oslanja na dobre, stare Excel tabele. S tim u vezi, imamo nešto da vam saopštimo.\nMožda je vreme da Excel zamenite softverom\nPre nego što promrmljate: „Ali ja već godinama koristim”, reći ćemo i ovo: Excel je bez sumnje koristan alat za organizaciju podataka u manjim kompanijama. Ako, međutim, vaše poslovanje čini kompleksan sistem i tražite način da pojednostavite procese, kao što su planiranje i budžetiranje, verovatno je došlo vreme da kažete zbogom spreadsheet-ovima.\nU kontekstu poslovnog planiranja unutar velikih sistema, manuelno sređivanje podataka čini procese glomaznim, sporim i podložnim greškama. S obzirom na to da se radi o aktivnostima s velikim brojem učesnika iz raznih odeljenja, koji koriste podatke iz različitih izvora, ručno planiranje može da rezultira haotičnim stanjem: neistinitim, neažuriranim i teško proverljivim informacijama. Da glavobolja bude veća, sa svakom razmenom dokumenata unutar sektora usaglašavanje verzija postaje sve teže.\nBezbrojne tabele: mnoštvo verzija istine\nZa donosioce odluka, nepovezano planiranje znači da ne postoji jedinstvena verzija istine. Umesto konsolidovanog pregleda, s vremenom se kreira mnoštvo „istina” koje dovode u pitanje ispravnost odlučivanja na nivou čitavog poslovnog sistema, a dodatni problem je manjak efikasnosti.\nStatistika kaže da se na ručno sređivanje i prilagođavanje podataka troši najveći deo radnog vremena – i do 70 procenata. To dragoceno vreme zaposleni bi mogli da posvete ključnom aspektu planiranja, analizi podataka.\nKako EPM softver može da pomogne?\nČinjenica je da Excel, uprkos svojoj slavi, nikada nije bio zamišljen kao alat za planiranje, budžetiranje i izveštavanje na organizacionom nivou. Danas postoji sveobuhvatno, specijalizovano rešenje za integrisan proces planiranja: Enterprise Performance Management (EPM) softver. Ovo je najefikasniji alat za sinhronizaciju organizacionih sektora koji učestvuje u planiranju, automatizaciji i unapređenju procesa konsolidacije poslovnih rezultata. Ili kraće: za umreženo planiranje.\nZa razliku od nenamenskih alata i softvera, EPM rešenja unapređuju i olakšavaju celokupan ciklus planiranja – od prikupljanja podataka preko modelovanja, analitike do izveštavanja – konsolidujući ga na jednoj platformi. Neke od glavnih prednosti za poslovanje su:\ncentralizacija podataka koji se nalaze u različitim aplikacijama i sistemima, a koji se koriste za planiranje, kao i za kreiranje izveštaja za praćenje planova;\ndetaljan, holistički pregled podataka iz svih linija poslovanja za efikasnu realizaciju kvartalnih, polugodišnjih i godišnjih planova;\ndriver-based planiranje – na osnovu aktivnosti (drajvera) koje utiču na poslovnu vrednost, kao što su cena po jedinici proizvoda ili veće investicije u marketing;\nmogućnost aktivnog praćenja KPI-jeva;\nmogućnost aktivnog planiranja (rolling forecasts);\ntačnost i ažurnost podataka – bez mogućnosti greške ili korišćenja pogrešne formule;\nušteda vremena zaposlenih i veća agilnost kompanije za prilagođavanje tržišnim promenama uz kraći proces planiranja.\nSvi poslovni sektori, jedna strategija planiranja\nKoristeći EPM rešenja, kompanije mogu da osnaže saradnju između raznih linija poslovanja, učine ih agilnijim i usmere ka zajedničkim ciljevima. Primera radi, lansiranje novog proizvoda zahteva kolaboraciju odeljenja za proizvodnju, sektora prodaje i marketinga. Dobra koordinacija ovih sektora, koji su često bazirani na odvojenim lokacijama, ubrzaće planiranje i omogućiti efikasnije korišćenje kompanijskih resursa, a time i konkurentsku prednost.\nNije glavno šta softver omogućava, već šta vam je potrebno!\nUkoliko planirate da uvedete novo rešenje za automatizovano upravljanje procesima planiranja i budžetiranja, važno je da imate kompletnu sliku postojećeg stanja, kao i ciljeva. Dizajn aplikacije treba da adresira slabosti vaših procesa i željeno stanje. Fleksibilnost za prilagođavanje vašim zahtevima ide ruku pod ruku sa intuitivnošću. I najbolje, kastomizovano EPM rešenje ostaće „onaj alat koji su nam uveli” ukoliko zaposlenima nije lak za korišćenje.\nJedan od EPM softvera koji spaja sve navedeno jeste Oracle Hyperion. Reč je o svetski poznatom sistemu koji se koristi u sektoru finansija i kontrolinga, kao i za operativno planiranje i budžetiranje unutar velikih kompanija – u prodaji, marketingu, ljudskim resursima, IT-ju i drugim poslovnim funkcijama. U zavisnosti od potreba kompanije, Oracle Hyperion se može implementirati na lokalnoj infrastrukturi ili u cloud-u. Odlikuje ga izuzetna fleksibilnost koja se može iskoristiti prilikom implementacije namenskih modula, tako da korisnici dobiju baš ono što žele. To je ono što je ključno. Takođe, to je mesto gde nastupa ekspertiza.\nTim sertifikovanih eksperata s dubokim poznavanjem EPM rešenja, iskustvom u kastomizaciji, implementaciji i integraciji sa ostatkom IT ekosistema za optimalan protok informacija daje dodatnu vrednost primeni tehnologije. Ovakav tim i iskustvo donosi kompanija AIGO. Kao partner za razvoj, a ne samo implementator, AIGO je tu da vam pomogne da izaberete optimalan EPM softver, implementirate i prilagodite željene module i integrišete rešenje sa sistemima koje već koristite, poput ERP-a. Naravno, sve ovo nije moguće bez dobre saradnje. Stoga je AIGO pristup zasnovan na zajedničkom pronalaženju rešenja koje će aplikacije globalnih proizvođača staviti u službu vašeg poslovanja.\nKao što smo rekli na početku ovog teksta, danas je veza između poslovnih procesa i tehnologija snažnija nego ikada. Baš kao što nedovoljno efikasan alat može da učini procese kompleksnijim nego što bi morali biti, tako i adekvatno rešenje ima moć da im podigne efikasnost na novi nivo. Ovaj izbor je strateški važan i može da stvori brojne izazove za kompanije. Uz pravu podršku, svi izazovi se mogu rešiti, a usput otvoriti nove prilike: za optimizaciju i unapređenje procesa planiranja, smanjenje rizika i brže prilagođavanje promenama.\nKorisna adresa: Aigo.rs\nTagovi: Aigo, biznis, ERP, it biznis\n← Korisnici Outlook-a će dobiti novo mesto gde mogu da pronađu svoje @mentions\nComtrade Distribution: IBM QRadar XDR →


"Junajted erlajns" ne želi za pilote samo muškarce belce\n„Junajted erlajns“ ne želi za pilote samo muškarce belce\nTanjug 6. aprila 2021. 16:24\nČIKAGO – Američki avioprevoznik „Junajted erlajns“ saopštio je danas da želi da žene, kao i osobe drugih rasa, čine barem polovinu od 5.000 pilota koje planira da obuči tokom narednih 10 godina u svojoj novoj školi za letenje, kako bi uneo izmene u zanimanje kojim najčešće dominiraju muškarci belci.\nNajava dolazi u trenutku kada je američki avioprevoznik ponovo počeo da zapošljava pilote, što je proces koji je bio obustavljen tokom pandemije, a avioprevoznik se našao na meti politički važnih pitanja poput rase, preneo je Rojters.\n„Želimo da se osiguramo da možemo da grabimo iz velikog broja talentovanih osoba, a ne da se ograničavamo na samo jedan njegov deo“, rekao je glavni stručnjak za komunikacije Džoš Ernst tokom Zum poziva sa novinarima.\n„Junajted erlajns“ sa sedištem u Čikagu pridružio se juče Delta Erlajnsu i Amerikan Erlajnsu u izražavanju neslaganja načinom glasanja nakon nedavno izglasanog zakona u državama poput Džordžije, za koju aktivističke grupe kažu da su im cilj crni glasači i druge rasne manjine.\n„Junajted“ je jedini veliki američki avioprevoznik koji ima školu letenja, Junajted privatnu akademiju, koju je prošle godine kupio pre nego što je zbog pandemije morao da smanji aktivnosti.\nSada, sa sve više vakcinisanih Amerikanaca, avioprevoznici ponovo počinju da rade.\nAmerički avioprevoznik planira da zaposli 10.000 pilota do 2030. godine, od čega će polovina proći kroz njegovu akademiju, a ostatak će doći od drugih avioprevoznika ili iz američke vojske.\nOd ukupno 12.000 „Junajtedovih“ pilota, oko sedam odsto čine žene, a 13 procenata pripadnici druge rase, saopštila je kompanija.


Vesti online / Vesti / Ekonomija / PKS nagradila najodgovornije kompanije\nPrivredna komora Srbije sedmi put dodelila je Nacionalnu nagradu za društveno odgovorno poslovanje „Đorđe Vajfert“, kompanijama i organizacijama koje su pokazale najveću posvećenost principima društvene odgovornosti u Srbiji. Nagrađeno je ukupno 15 kompanija u tri kategorije - velika privredna društva, srednja privredna društva i mikro/mala privredna društva.\nU kategoriji malih i mikro privrednih društava nagrađeni su: „Infostud 3“, Subotica, „Neofyton“, Novi Sad, „Novitet“, Žitkovac, Omladinski edukativni centar, Niš, farmaceutska kompanija GSK, Beograd. U kategoriji srednjih kompanija laureati su: „TeleGroup“, Beograd, Specijalna bolnica „Čigota“, Zlatibor, „Vega IT Sourcing“, Novi Sad, „Bosis“, Valjevo, „Manpower“, Beograd. U kategoriji velikih društveno najodgovorniji su: „Tarket“, Bačka Palanka, DM DROGERIE MARKT, Beograd, „Telekom Srbija“, Beograd, „Metalac“, Gornji Milanovac, NIS AD, Novi Sad.\n„U proteklih 12 godina od kako se nagrada dodeljuje, sa pedeset kandidovanih u poslednjem, sedmom, ciklusu takmičenja, proširila se na više od 400 kompanija i organizacija. Deo te sve brojnije zajednice, danas su, ne samo velike kompanije, koje su i bili pokretači društvene odgovornosti u Srbiji. Iz godine u godinu, sve više je onih manjih mikro, malih i srednjih firmi. Ove godine, po broju kandidovanih za nagradu, prvi put su se izjednačile sa velikim. Za takmičenje se ovoga puta prijavilo po 25 velikih i manjih kompanija“, rekao je Mihailo Vesović, direktor Sektora za strateške analize, analitiku, usluge, servise i pakete proizvoda PKS.\nDruštveno odgovorno poslovanje, ističe Vesović, danas postaje poslovni model, deo poslovne politike, u svim segmentima organizacije, u celom lancu vrednosti, u svim oblastima privređivanja. Taj model, kompanijama ne stvara trošak već donosi dodatu vrednost.\nJačanju svesti o značaju društveno odgovornog poslovanja, rastu broja društveno odgovornih kompanija, posvećenosti principima DOP-a značajno je doprinela i Privredna komora Srbije, nizom projekata i aktivnosti među kojima je i ova nagrada, koja ravnopravno i objektivno vrednuje sve aspekte poslovanja kao što su: tržište, zaposleni i upravljanje, životna sredina, društvena zajednica, imovina i kapital, dodao je Vesović.\nDržavni sekretar u Ministarstvu privrede Dragan Stevanović rekao je da kompanije koje su danas nagrađene pokazale socijalnu odgovornost koju ne doživljavaju kao trošak već kao benefit. „Ministarstvo privrede želi da bude podrška ovoj inicijativi i nastavićemo sprovodeći strukturne reforme da stvaramo ambijent u kome ćete da poslujete dobro“, rekao je Stevanović čestitajući dobitnicima priznanja.\nGoran Trivan, ministar zaštite životne sredine istakao je značaj privrede i cirkularne ekonomije u kontekstu zaštite životne sredine. „Nema društveno odgovornog poslovanja ukoliko se ne radi o očuvanju životne sredine. Bez domaćih kompanija i investitora u onome što radimo nema napretka“, rekao je Trivan.\nU sastavu žirija bili su predstavnici Privredne komore Srbije, Ministarstva privrede, Ministarstva za rad, zapošljavanje, boračka i socijalna pitanja, Ministarstva zaštite životne sredine, Javnog medijskog servisa Srbije i civilnog sektora.\nNacionalnu Nagradu za društveno odgovorno poslovanje Privredna komora Srbije dodeljuje bijenalno od 2007. godine.


ARHIVA - Navijači Partizana tokom meča sa večitim rivalom Crvenom zvezdom u oktobru 2014. (Foto: REUTERS/Marko Djurica)\nSkandiranje kojim se aludira na ratnu prošlost, kroz negaciju genocida u Srebrenici, sukobe na području Hrvatske i prostoru tamošnje Krajine i grada Knina, kao i sukoba na Kosovu 1998-1999, pokrajini koja je 2008. proglasila nezavisnost od Srbije i priznata je država u velikom delu međunarodne zajednice - pogotovo zapadnog sveta, uobičajena je pojava na sportskim terenima.\n„Kada navijači Novog Pazara viču 'Kosovo je pored Srbije', ili 'Alija, Alija mi smo tvoja armija', to nije razlog za prekid utakamice. Skandiranje navijača Partizana 'Nož žica, Srebrenica' jeste po mom dubokom uverenju dovoljan razlog da se meč prekine, ali zašto skandiranje 'Žuta kuća' nije dovoljan razlog za prekid meča? Zašto je skandiranje Ratku Mladiću dovoljan razlog za prekid fudbalske utakmice, a klicanje Naseru Oriću nije?“, poručio je Vulin u saopštenju koje je objavio MUP.\nUzor srpskim kadetima - Haški optuženici?\nMeđunarodni sud pravde u Hagu, presudom iz 2007. donetom po tužbi Bosne i Hercegovine protiv Savezne Republike Jugoslavije (SRJ), utvrdio je odgovornost Srbije, koja - prema mišljenju suda - nije sprečila i kaznila zločin genocida u vezi sa događajima u Srebrenici jula 1995, dok su istom presudom direktnim izvršiocima genocida označeni vojska i policija Republike Srpske (RS).